31/03/2019 - Ozonpress :: internet portal\n//31 marta, 2019\nDanas su nastavljeni radovi na rekonstrukciji toplovoda u užem centru grada zbog čega je za saobraćaj bio zatvoren deo Gospodar Jovanove ulice. U JKP Čačak očekuju da radovi budu završeni danas i da će u ponedeljak saobraćaj funkcionisati bez problema. Raskopane su ulice ali i...\nKonačno je raspisan konkurs za direktora Ustanove Zračak, a i ovoga puta Upravni odbor ustanove postarao se da što manje potencijalnih kandidata sazna za to. Naime, konkurs je objavljen samo u dnevnom listu Politika i na sajtu Grada Čačka. Vodilo se računa i da rok za dostavu...\nPolicija će od 1. do 7. aprila pojačano kontrolisati brzinu kretanja vozila, najavilo je Ministarstvo unutrašnjih poslova. Koristiće sve raspoložive uređaje za merenje brzine kretanja poput ručnih radara, rаdаra u sistemimа video nаdzorа i uređаja zа merenje brzine u tаkozvаnim...\nSjajan uspeh juniora Mladosti\nDvanaestim trijumfom juniori Mladosti su zaokružili sjajnu sezonu u regularnom delu Roda lige Srbije. Ekipa Mihaila Šušića je slavila kraj Ibra rezultatom 80:91. Iako lišeni pomoći najboljeg igrača Matije Dragićevića juniori Mladosti su od samog početka stavili do znanj...\n— Položaj radnika u Srbiji je izuzetno težak. Prolazili smo kroz period sankcija kada smo imali pet maraka platu, a zatim nakon promena 2000. godine kada su prodavana preduzeća, zatvarana, odlazila u stečaj, pa sve do današnjih dana kada poslednjih osam godina vlasti SNS radnici...\nPiše: Aleksandar Arsenijević Tog 24. marta 1999. godine u 19 sati i 45 minuta pale su prve NATO bombe i rakete na SR Jugoslaviju. Pre dvadeset godina Slobodan Milošević i njegovi saučesnici su ne trepnuvši na žrtvenik položili srpski narod i njegovu budućnost. Pre dvadeset godina...\nPrimena novih propisa Zakona o bezbednosti saobraćaja na putevima Srbije koji se odnose na nove vozače i izdavanje probnih vozačkih dozvola po strožem režimu, odlaže se do 2. septembra, pišu danas „Novosti“. Zakonodavac je, kako se navodi, uočio da bi veliki broj...\nDečje sprave uzurpirali stariji\nSugrađani koji žive u stambenim zgradama u blizini Rode ponovo su nam se obratili kako bi ukazali na loše ponašanje pojedinih srednjoškolaca koji uzurpiraju dečje sprave za igranje. Dosadašnja obraćanja nisu dala rezultate, a sugrađani apeluju na komunalnu policiju da posete ovaj...\nRepublicki zavod za statistiku će u periodu od 1. do 30. aprila provoditi Probni popis stanovništva, domaćinstava i stanova na teritoriji 51 izabranih gradova i opština. Ova akcija je deo priprema za Popis stanovništva, domaćinstava i stanova 2021. i neće obuhvatiti celokupno...\nČačani iz automata najviše kupuju prezervative i testove za trudnoću\nAko vam tokom noći zatreba biljni sirup za kašalj ili hrana za bebe to možete da kupite i bez odlaska u apoteku, i to na automatu za prodaju lekova koji radi non-stop. U Čačku apoteka radi oko godinu dana u blizini Doma zdravlja, a dosadašnja iskustva govore da Čačani na ova...


21:35 - 05.01.2016\n22:15 - 19.12.2015\nMOTIVISALE GA DARINE SLIKE Kostić strelac za Štutgart\nNaš reprezentativac Filip Kostić bio je strelac za Štutgart u prvoj utakmici nakon što je od pevačice Dare Bubamare dobio provokativne fotografije.\nSrbi u Evropi: Dva gola Petrovića za Genčlerbirligi, Kostić strelac za Groningen\nReprezentativac Srbije Radosav Petrović postigao je dva gola u pobedi Genčlebirligija nad Antalijom u gostima 3:2, a u holandskoj Erediviziji pogodak u pobedi Groningena 5:2 protiv NEC-a dao je Filip Kostić.\n06:30 - 21.11.2015\nTadić od sledeće sezone igrač Tventea, Kostić iz Radničkog u Groningenu!\nRadnički: Nekome očigledno smeta najveći transfer u istoriji kragujevačkog kluba\nFudbalsko klub Radnički iz Kragujevca izdao je saopštenje povodom privođenja bivšeg predsednika kluba Nebojše Vasiljevića, generalnog sekretara Darka Stojanovića i menadžera Zorana Pavlovića zbog transfera Filipa Kostića u Groningen.\nKostić zadovoljan transferom u Groningen, iznenađen hapšenjima u Radničkom\nFudbaler Groningena Filip Kostić izjavio je da je iznenađen hapšenjima čelnika fudbalskog kluba Radnički i istakao da je zadovoljan iznosom koji je ugovoren sa fudbalskim menadžerom Zoranom Pavlovićem prilikom njegovog transfera u holandski klub.


Koncert benda "Autopark" na Martovskom festivalu | CityMagazine\nPrvi put nakon tačno pet godina, i to tačno u dan, grupa „Autopark“ će održati koncert na istom mestu. Za sobom imaju četiri albuma i brojne singlove – poslednji od njih, nedavno objavljeni “Isplaniraj mi dan”, najavljuje nove snimke i ovaj koncert.\nJedan od najvažnijih beogradskih alternativnih sastava novije generacije, „Autopark“ je osnovan 2000. godine. Pioniri „shoegaze“ podžanra u našim krajevima, tokom godina su usavršavali svoj visokoosećajni izraz i širili krug poštovaoca, dok nisu izgradili izuzetno vernu zajednicu koja ih stalno prati. Tokom svoje karijere nametnuli su se originalnom poetikom, sjajnim video spotovima koji je dograđuju i krajnje nepretencioznom strategijom komuniciranja sa okolinom.\nOvakva estetika, koja nosi sa sobom i antiestablišment poruku, postala je sa vremenom snažan primer za druge, mlađe sastave, kojima je „Autopark“ dao odgovor kako ostati dosledan sebi i objavljivati svoju muziku na način koji tebi odgovara. Sa pravom se može reći da je stav koji zastupa „Autopark“ kao bend, bio jednako važan kao i njihovi ljubavni stihovi i govor o raznim slojevima gradske usamljenosti. Radi se o grupi čiji značaj prevazilazi snimljeni output i teško može da se proceni, jer se u njihovom slučaju radi o uticajnim predvodnicima naraštaja koji upravo počinje da zauzima glavno kreativno mesto na našoj rok sceni. Zato je ovaj koncert od veoma važnog simboličkog značaja i predstavlja povratak onog “posebnog” rok sastava.\nPredgrupa će biti mlada grupa „Hod“, koja je upravo objavila debi album “Redak vazduh”. Autopark su tokom svoje karijere na ovaj način uvek predstavljali naše najtalentovanije nove grupe, te su tokom godina na ovaj način od svojih koncerata pravili male festivale, na kojima smo uvek mogli da se susretnemo sa uzbudljivim glasovima iz budućnosti naše rok muzike.\nKoncert je deo programa „Martovskog festivala“ – 64. Beogradskog festivala dokumentarnog i kratkometražnog filma, o kome možete saznati više u nastavku.\n1. apr 2017, 21.00\n7. mart 2017. Mostar Sevdah Reunion nastupa u Sava Centru alternativni sastav · bend · festival · film · grupa · koncert · mart · radionice · rok


Sudija Ante Krajinović razriješen dužnosti - Klix.ba\nBiH Sudija Ante Krajinović razriješen dužnosti\nSudija Ante Krajinović razriješen dužnosti\n6.12.2007. u 10:41\nDrugostepena disciplinska komisija Visokog sudskog i tužilačkog vijeća Bosne i Hercegovine (VSTVBiH) odbila je žalbu tuženog Ante Krajinovića, sudije Općinskog suda u Bugojnu, kao neosnovanu i potvrdila Odluku Prvostepene disciplinske komisije kojom je razriješen od dužnosti.\nTuženi je izjavio žalbu zbog povrede odredaba parničnog postupka i pogrešno i nepotuno utvrđenog činjeničnog stanja, s prijedlogom da se pobijana odluka ukine i predmet vrati na ponovni postupak prvostepenoj komisiji u izmijenjenom sastavu, saopćeno je iz VSTVBiH.\nDrugostepena disciplinska komisija je utvrdila da nema mjesta žalbenoj tvrdnji da Prvostepena disciplinska komisija, s obzirom na nacionalni sastav, ne odražava nezavisno i nepristrasno tijelo u smislu člana 6. Evropske konvencije, pa da zbog toga prvostepeni postupak nije bio pravedan.\nDrugostepena disciplinska komisija je ispitala Odluku Prvostepene disciplinske komisije o izrečenoj mjeri za disciplinske prekršaje te nalazi da je Komisija pravilno cijenila sve činjenice od značaja za izbor vrste disciplinske mjere i da je izrečena disciplinska mjera razrješenja od dužnosti u srazmjeri s brojem i težinom počinjenih disciplinskih prekršaja, te stepenom prekršajne odgovornosti tuženog.\nStranke mogu uložiti žalbu na ovu odluku o kojoj će odlučivati VSTVBiH u punom sastavu, koji može izmijeniti ili potvrditi odluku o izrečenoj disciplinskoj mjeri.\nU slučaju da VSTVBiH u punom sastavu razriješi sudiju, sudija može pokrenuti sudski postupak pred Sudom BiH.


Datum kreiranja: 16 septembar 2017\nKompaniji Stadion potreban merčendajzer za teritoriju opština Tivat i Kotor na određeno vrijeme od dvanaest mjeseci. U dijelu KARIJERA se možete detaljnije informisati o uslovima kao i aplicirati za navedeno radno mjesto.\nPotpisani ugovori sa VITINKOM i SENTELLOM\nPonuda kompanije Stadion je bogatija za dva nova brenda - VITINKA i SENTELLA. Sa zadovljstvom ćemo Vas upoznati sa kvalitetnom prirodnom vodom i osvježavajućim napicima kompanije Vitinka, kao i brašnom i tjesteninama brenda Sentella.\nPotpisan ugovor o distribuciji sa FRANCK-om\nZadovoljstvo je obavijestiti vas da je naša kompanija sklopila ugovor o ekskluzivnom zastupništvu prehrambenog programa kompanije Franck.\nPotpisan ugovor o distribuciji sa PANONIJOM\nKompanija Stadion je proširila svoj portfolio brendova na kategoriji hemije sa brendom Panonija.\nPotpisan ugovor o distribuciji sa HEINZ-om\nZahvaljujući potpisanom zastupništvu sa američkim proizvođačem HEINZ-om u ekskluzivnoj smo mogućnosti našem tržištu ponuditi njihov asortiman, a koji uključuje kvalitetne i ukusne dodatke jelima i dječiju hranu.\nPotpisan ugovor o distribuciji sa CRNAGORACOOP\nZadovoljstvo nam je da Vas obavijestimo da je naša kompanija proširila svoju ponudu programom proizvođača CRNAGORACOOP.\nRiješenje o HACCP sertifikaciji\nSa velikim zadovoljstvom vas obavještavamo da je kompanija Stadion, sertifikovana za HACCP sistem, za slijedeći obim sertifikacije : Veleprodaja, prijem, skladištenje i distribucija proizvoda sa i bez temperaturnog režima.\nPotpisan ugovor o distribuciji sa VIPRO-m\nSa zadovoljstvom Vas obavještavamo da smo potpisali ugovor o ekskluzivnom zastupništvu sa makedonskim proizvođačem kisjelina VIPROM.\nPotpisan ugovor o distribuciji sa CALVO-m\nKompanija Stadion je proširila svoj portfolio sa čuvenim proizvođačem tunjevina - CALVOM.\nPotpisan ugovor o distribuciji sa EUROVOĆE-m\nPonuda kompanije Stadion je bogatija za novi brend - EUROVOĆE. Sa zadovljstvom ćemo Vas upoznati sa proizvodima koji su plodovi četrdesetogodišnje tradicije u proizvodnji pasterizovanog voća i povrća, poznatog i priznatog u mnogim zemljama svijeta .


Otkazan sajam AGRITECHNICA 2022, novi termin 12. do 18. novembar 2023 - POLJOPRIVREDNIK specijalizovani list za selo\nOtkazan sajam AGRITECHNICA 2022, novi termin 12. do 18. novembar 2023\nDatum kreiranja ponedeljak, 13 decembar 2021 12:56\nZbog pogoršanja situacije sa pandemijom i važećih zvaničnih propisa, i toga da uslovi za održavanje vodeće svetske izložbe poljoprivredne mehanizacije nisu ispunjeni danas je doneta odluka o otkazivanju održavanja sajma AGRITECHNICA 2022 koja je trebala da bude održana u peirodu od 27. februara do 5. marta 2022. Novi termin sajma AGRITECHNICA je 12. do 18. novembar 2023.\nImajući u vidu trenutna državna i globalna dešavanja u vezi sa pandemijom korone, rapidno rastući broj slučajeva širom sveta i ograničenja putovanja, kao i zvanične propise, DLG-Nemačko društvo za poljoprivredu kao organizator, VDMA Udruženje proizvođača poljoprivredne mehanizacije u Nemačkoj i Savetodavni odbor izlagača Agritehnike zajednički su danas zaključili da više nisu ispunjeni uslovi potrebni za održavanje vodeće svetske izložbe poljoprivredne mehanizacije. Zdravlje i bezbednost posetilaca, izlagača, partnera, članova i osoblja je glavni prioritet u ovoj situaciji.\nDa su se stvari odvijale po planu Agritechnica bi u proleće 2022. godine bila međunarodno mesto poljoprivrede i agrobiznisa. Razmena iskustava, umrežavanje i inovacije trebalo je da budu u fokusu i da daju neophodne impulse za održivu poljoprivredu. I izložbeni i tehnički programi su već bili objavljeni i naišli su na veliko interesovanje posetilaca vodećeg svetskog sajma.\n-Sa žaljenjem konstatujemo da je, nakon pogoršanja pandemijske situacije poslednjih nedelja i posledične aktuelne službene regulative, nastala vanredna situacija u kojoj više nije moguće nesmetano održavanje sajma Agritehnica. Zajedno sa Udruženjem poljoprivredne mehanizacije VDMA i savetodavnim odborom izlagača sajma, a nakon mnogih diskusija i sa izlagačima i posetiocima, odlučili smo da otkažemo sajam Agritehnica planiran za sledeću godinu. Ovu odluku smo doneli poštujući odgovornost prema zdravlju i bezbednosti svih. Duboko žalimo zbog otkazivanja. Mnogi naši izlagači, partneri, posetioci i članovi, kao i ceo DLG tim, već su uložili u opsežne pripreme. Naš fokus je sada na pripremi Agritechnica 2023, kao i na drugim nacionalnim i međunarodnim DLG događajima i sajmovima koji su zakazani za sledeću godinu, rekao je dr Rajnhard Grandke, glavni izvršni direktor DLG.\n-Svi duboko žalimo što se Agritehnika 2022 ipak ne može održati – s jedne strane, jer se cela industrija već radovala svom "vodećem sajmu" sa velikim iščekivanjem, a sa druge strane, jer bi poljoprivrednici bili u prilici da od imaju koristi od brojnih inovacija na poljoprivrednim mašinama. Na kraju krajeva, inovativne mašine, oprema i softverski alati daju značajan doprinos održivim i budućim proizvodnim procesima poljoprivrednih mašina. Mogućnost da predstavimo naš široki portfolio inovacija uživo na međunarodnoj sceni jeste i ostaje zlatni standard. Mi, kao stručnjaci za poljoprivrednu mehanizaciju, stojimo uz naš vodeći svetski sajam i već se radujemo uspešnom ponovnom pokretanju Agritechnice u Hanoveru 2023. godine, kaže dr Bernd Šerer, generalni direktor, VDMA Udruženje poljoprivrednih mašina.


Društvo Autor:Aleksandar Nastevski30. jun. 202113:31 > 13:4015 komentara\nPredstavnici organizacije koja je radila na izveštaju o monitoring posetama u ustanovama socijalne zaštite za osobe sa smetnjama u razvoju i invaliditetom odgovorili su na današnju reakciju Minsitarstva za rad - koje je pozvalo grupu NVO da im hitno dostavi dokaze zlostavljanja - navodeći da su to ministarstvo obaveštavali o posetama, kao i da su njihovi predstavnici bili u posetama sa njima.\nKako tvrde organizacije koje su radile na izveštaju i koje su prikupljale informacije 2019. godine, pomenuto ministarstvo je moralo znati o ovim monitoring posetama. To znači da su bivši ministar Zoran Đorđević i aktuelna ministarka očigledno znali za ove navode.\nIako je to ministarstvo zatražilo da organizacicje hitno dostave dokaze o ovim navodima, predstavnici nevladinog sektora tvrde da su čak i predstavnici ovog ministarstva bili u timovima.\nSnežana Lazarević iz organizacije koja je radila na ovom izveštaju, MDRI-S, kaže za Nova.rs da se nada da će nadležni u Srbiji da se odazovu pozivu na dijalog. Ona ističe da izveštaj Zaboravljena deca Srbije nije prvi njihov izveštaj o stanju u ustanovama socijalne zaštite.\nUpitana o rekaciji Ministarstva, ona kaže da da je to ministarstvo bilo obavešteno o monitoring posetama, koje su se odvijale na osnovu potpisanog sporazuma o saradnji sa njima. Takođe, kako navode, njihovi predstavnici bili su u posetama sa timom MDRI-S.\n„Nalazi koje smo prikupili prilikom monitoringa nalaze se u izveštaju, koji je dostavljen Ministarstvu pre zvaničnog objavljivanja. Poverljivi podaci o pojedinacnim korisnicima i ustanovama biće dostavljeni nadležnim organima u skladu sa sporazumom“, odgovara Lazarević za Nova.rs.\nKomentarišući reakciju javnosti, on ističe da je svaki od njihovih izveštaja izazivao burnu reakciju u javnosti i dodala da iako je posle prvog izveštaja „Mučenje kao lečenje“ objavljenog 2008. godine došlo do nekih, kako ocenjuje, pozitivnih pomaka i da je započeo proces deinstitucionalizacije dece, ipak se to pre svega odnosilo na decu bez roditeljskog staranja koja nemaju smetnje u razvoju.\n„Kao posledica izveštaja, samo iz jedne ustanove, Kulina, izmeštena su deca sa smetnjama u razvoju, ali su oni nažalost otišli u male domske zajednice, koje zapravo funkcionišu na isti način kao i veliki domovi. Sada ponovo uočavamo pogoršanje položaja dece sa smetnjama u razvoju, i oni čine oko 80% sve dece koja su na institucionalnom smeštaju.“\nPredstavnica MDRI-S ističe da njihova organizacije nudi svoje znanje, kao i ekspertizu njihove partnerske organizacije, Disability Rights Internation kako bi pomogli Srbiji da se svoj deci, bez obzira na vrstu smetnji u razvoju, težinu zdravstvenog stanja, mestu gde živi obezbedi neophodna podrška u biološkoj porodici.\n„Zlostavljanje i zanemarivanje nisu proizvod lošeg postupanja zaposlenih, već situaciona i sistemska stvar. Samo uz ljubav, negu, pažnju, obezbeđivanje obrazovanja, materijalne i svake druge podrške biološkoj porodici, deca sa smetnjama u razvoju neće biti izložena životu u institucijama, koje ni na koji način ne mogu da obezbede razvoj i napredovanje u uslovima segregacije i samo očuvanja golog života“, kaže Lazarević za naš portal i dodaje:\n„MDRI-S se ne zalaže za sistemske promene u ustanovama, već za postepeno zatvaranje ustanova i obezbeđivanje usluga u zajednici kako bi svako dete živelo u svojoj porodici i u svojoj zajednici, uz neophodnu podršku.“\nTeodora Tomić iz Komiteta pravnika za ljudska prava kaže da smo često svedoci pojedinačnih slučajeva zlostavljanja, zanemarivanja i zloupotreba u ustanovama socijalne zaštite koji dospevaju u javnost, ali da retko nailazimo na sveobuhvatna i utemeljena istraživanja konkretnih problema sa kojima se deca i mladi sa smetnjama ili invaliditetom suočavaju.\n„Razlog tome jeste nemogućnost da se ostvari neposredan uvid u život ove dece. Deca sa smetnjama u ustanovama socijalne zaštite su višestruko i sistemski diskriminisana, njihov glas ne čujemo, ona su daleko od nas kao zajednice i društva, čak i samom geografskom pozicijom njihovih boravišta. Zbog takvog stanja, izveštaji poput ovog imaju neizmernu vrednost, jer predstavljaju objektivan prikaz života dece i odraslih u institucijama. Ovaj izveštaj predstavlja tužan hronološki prikaz života deteta sa smetnjama smeštenog u instituciju. Deca sa smetnjama i invaliditetom u najranijem dobu ulaze u ustanove socijalne zaštite, a vrlo mali broj njih uspe da iz institucija izađe, uglavnom zahvaljujući dobroj volji i senzibilitetu pojedinaca“, kaže za naš portal Teodora Tomić.\nUpitana o reakciji države na ovaj izveštaj, Tomić ističe da očekuju hitnu reakciju i preduzimanje konkretnih mera od strane svih nadležnih organa, ali i da nezavisne institucije, kao što je Zaštitnik građana preduzmu mere iz sovje nadležnosti.\nOna se osvrnula i na izjavu Darije Kisić-Tepavčević da su tvrdnje paušalne navodeći da je ovaj Izveštaj nastao na osnovu Sporazuma o saradnji između resornog ministarstva i Inicijative za prava osoba sa mentalnim invaliditetom MDRI-S.\nUpitana o pravnoj zaštiti ovih osoba, Tomić kaže da oni kao i svi drugi uživaju sva prava garantovana domaćim i međunarodnim aktima, ali da su njima pravni mehanizmi zaštite zbog njihove dugogodišnje izolacije faktički nedostupni, iako su deklarativno garantovani.\n„Katogorija obuhvaćena izveštajem predstavlja dvostruko ranjivu grupu – u pitanju su deca koja kao takva uživaju posebnu zaštitu, ali deca sa smetnjama i invaliditetom, kojoj je potrebna naša dodatna podrška kako bi ostvarila svoje pune kapacitete. Umesto ‘duplirane’ podrške, a u skladu sa međunarodno preuzetim obavezama države prema deci, nailazimo na dugogodišnju praksu smeštanja dece u institucije, bez realnih šansi da ikada iz njih izađu“, kaže Tomić.\nFoto: Jurgita Vaicikeviciene / Alamy / Alamy / Profimedia\nOna poručuje da neophodno da navedeni slučajevi sistemske torture budu ozbiljno shvaćeni i adekvatno procesuirani, jer su deca u ovim slučajevima faktički lišena slobode bez njihove krivice.\nTomić upozorava i da posebno zabrinjava nepostojanje ikakvog, a ne samo efikasnog, mehanizma zaštite prava.\n„Moramo imati na umu da su u pitanju deca i da svi snosimo dodatnu odgovornost za njihovu dobrobit“, rekla je za naš portal Tomić i podsetila da je Srbija ratifikacijom međunarodnih dokumenata, a pre svega Konvencije\no pravima osoba sa invaliditetom preuzela niz obaveza prema osobama s invaliditetom, koje s druge strane, predstavljaju njihova garantovana prava.\nIstiče i da u tom smislu, postoji odgovornost države pred Komitetom koji prati primenu i sprovođenje te konvencije.\nTomić podseća da YUCOM već duže od 20 godina pruža besplatnu pravnu pomoć građanima u slučajevima kršenja ljudskih prava i navodi da se u ovakvim slučajevima, kao što je problem segregacije i izolacije osoba u institucijama, najčešće obraćaju porodice u cilju zaštite prava ovih osoba.\n„Poseban problem predstavlja činjenica da mnoga deca ili odrasli koji žive u institucijama nisu u kontaktu sa porodicama, već neposrednu brigu o njima vodi organ starateljstva. U tim situacijama, često se dešava da staratelj ni ne vidi štićenika, te da nema neposredna saznanja o njegovom teškom položaju. Zbog toga je važno da budemo upoznati sa stanjem u ustanovama socijane zaštite i omogućimo svim osobama efikasne mehanizme zaštite prava“, poručuje Tomić.\nU Komitetu pravnika za ljudska prava ističu da su osobe sa invaliditetom posebno ranjive, te zbog svojih specifičnosti, a posebno zbog neadekvatnog odnosa društva prema njima predstavljaju lake mete za razne vrste zloupotreba.\nPodsetimo, Ministarstvo za rad, zapošljavanjе, boračka i socijalna pitanja pozvalo je ranije danas grupu nеvladinih organizacija da dostave hitno i neodložno dokaze o tim navodima. Ministarstvo je navelo da su svi oblici nasilja i zlostavljanja strogo zabranjеni i da jе nеophodno da svi koji imaju saznanja o tomе prijavе takvе slučajеvе i dokazе Inspеkciji socijalnе zaštitе ovog ministarstva ili nadlеžnom pokrajinskom sеkrеtarijatu.\nPre toga, grupa nevladinih organizacija je objavila studiju pod nazivom „Zaboravljena deca Srbije“ u kom se navode grubi i povremeno duboko uznemirujući primeri propusta u domovima za decu bez roditeljskog staranja. Registrovani su primeri, kako navodi studija, vezivanja dece, strašnog zanemarivanja pa i seksualnog zlostavljanja.\ndarija kisić tepavčevićosobe sa invaliditetomosobe sa smetnjama u razvojuzlostavljanje deceZoran Đorđevič


I ako je Ministarstvo ekonomije još odavno najavilo 3. paket mjera pomoći privredi a istu stvar potvrdio predsjednik države Milo Đukanović gostujući na javnom servisu 16. aprila od svega toga do sada nije bilo apsolutno ništa.\nKako se zbog novonastale situacije sa koronavirusom privreda, naročito tiuristička, još nije aktivirala ovakav odnos Vlade i Ministarstva ekonomije smatramo krajnje neprimjerenim.\nGrađani su ostavili na ledini i osim deklarativnih obećanja ništa nije učinjeno. Novim rebalansom budžeta nemoguće je prepoznati bilo kakve subvencije privredi i jedino što se može na osnovu tog prijedloga dokumenta zaključiti jeste da država nije našla neophodni novac te tako u potpunosti zanemarila potrebe privrede i građana.\nRelevantne međunarodne institucije takođe prepoznaju manipulativne radnje Vlade Crne Gore kada je u pitanju borba sa ekonomskom krizom i po tim statistikama broj preduzeća koji su zadovoljni mjerama Vlade po EBRD-u je svega 5%, a čak 80% je potpuno nezadovoljno Vladinim mjerama.\nSlikovitijeg objašnjenja od ovoga građanima nije potrebno, a njime se dokazuje nesposobnost i nedostatak bilo kakvog senzibiliteta za privredu i građane. URA apeluje na privrednike i građane da se zajedničkim snagama suprotstavimo ovako neodgovornoj politici i zajedno krenemo u izgradnju održivog ekonomskog modela koji će omogućiti svima koji rade na pošten i legalan način da posluju bez barijera suprotstavljajući se snažno privilegovanim firmama ili monopolistima koji guše tržišnu privredu.\nPravednijom distribucijom i umanjenjem korupcije moguće pronaći sredstva, ali nakon 30 godina bahatog modela logično je da smo kako država došli u sadašnju situaciju


Planirano proširenje: SAD izdvajaju 248 miliona dolara za nove vojne objekte u Evropi - Sputnjik Srbija\n21:03 04.10.2018 Preuzmite kraći link\nPentagon planira izgradnju novih operativnih centara, stambenih objekata za vojnike i vojnu infrastrukturu na teritorijama Nemačke, Poljske, Češke, Belgije i Holandije. Ranije se Češka suprotstavila raspoređivanju stranih baza na svojoj teritoriji. Pritom, SAD i Poljska već razmatraju izgradnju američke baze u Poljskoj.\nPrema mišljenju stručnjaka, američko Ministarstvo odbrane namerno širi svoje prisustvo u Istočnoj Evropi, a s tim ciljem će se vršiti pritisak na Češku.\nMinistarstvo odbrane SAD planira da počne izgradnju novih vojnih objekata, kao i rekonstrukciju postojećih zgrada u pet evropskih zemalja. RT je imao uvid u odgovarajući nacrt tendera inženjerskog korpusa SAD u Evropi.\nU slučaju realizacije tendera, izvođači radova će dobiti od Pentagona skoro četvrt milijarde dolara.\nKako se navodi u dokumentu, potrebne usluge uključuju projektantske radove za potrebe velikih i malih građevina, rekonstruisanje, popravku ili restauraciju različitih objekata kao što su aerodromi, železničke pruge, skladišta goriva, maziva, municije i eksploziva.\nVažno je napomenuti da će izvođači obnavljati i graditi stambene objekte za vojna lica, kao i odgovarajuću infastrukturu za potrebe američke vojske u Evropi.\nSaglasno dokumentu, na spisku objekata su: kasarne, stambene zgrade ili kuće, inženjerske i tehničke mreže podrške, medicinske ustanove, administrativne zgrade, punktovi za remont i održavanje vozila, štabne prostorije i kompleksi za obuku, operativni i obaveštajni centri, vojni poligoni i drugi vojni objekti.\nTakođe, u dokumentu je ukazano i na standarde za izgradnju objekata američke obaveštajne službe. Pentagon se poziva na nalog direktive CIA, koji sugeriše izuzetne mere bezbednosti. Naročito treba isključiti mogućnost tajnog ulaska u objekat. Predložene su i mere povodom provere identiteta, perimetralne ograde i patrole.\nU dokumentu se navodi da su standardi uspostavljeni kako bi se isključila mogućnost prodiranja obaveštajnih službi drugih zemalja na teritoriju objekata. Osim toga, zaposleni kompanije koji će raditi na projektu biće u obavezi da pohađaju specijalne kurseve za otkrivanje sumnjivih aktivnosti.\n„Kursevi su razrađeni s ciljem da zaposleni obrate pažnju na detalje. U okviru tog programa, zaposleni će prijavljivati sumnjivo ponašanje rukovodiocu projekta, predstavniku bezbednosne službe ili policiji“, navodi se u dokumentu.\nU nacrtu tendera je navedeno pet zemalja u kojima će se graditi američki vojni objekti. „Za projekte u Nemačkoj, Poljskoj, Češkoj, Belgiji i Holandiji su potrebne arhitektonske i inženjerske usluge“, navedeno je u pojedinim tehničkim zadacima dokumenta.\nDo danas se američka vojska nalazi na teritoriji Nemačke, Holandije, Luksemburga, Belgije i Italije. Osim toga, SAD imaju sedam baza u šest država — na Kipru, u Grčkoj, Italiji, Velikoj Britaniji, Nemačkoj i Belgiji. U Nemačkoj se nalazi najveća američka vazduhoplovna baza u Evropi, „Ramštajn“, koja je i sedište Američkog ratnog vazduhoplovstva.\nUkupan broj američke vojske u Evropi je oko 60 hiljada ljudi. Međutim, u Češkoj Republici, koja se nalazi na listi mesta na kojima će se graditi objekti za vojsku SAD, ne postoje američke vojne baze i drugi vojni objekti.\nU avgustu 2017. godine češke vlasti su se suprotstavile izgradnji stranih vojnih baza u njihovoj zemlji. Kao što je napomenuo ambasador Češke u Rusiji, Vladimir Remek, država ne vidi potrebu za njima.\n„Sada se političko rukovodstvo pridržava činjenice da nema potrebe za stranim vojnim bazama na našoj teritoriji, što ne znači da svi misle tako. Ali zasad, to je zvanično mišljenje“.\nU Češkoj se do 2019. godine planira samo izgradnja obaveštajnog centra NATO-a. Međutim, projekat finansira češko Ministarstvo odbrane.\n„Verujem da će pritisak na Češku biti veoma jak“, rekao je Sergej Sudakov, dopisni član Akademije vojnih nauka, u intervjuu za RT. „Imajući u vidu da je Prag u poslednje vreme bio veoma lojalan našoj zemlji, biće drugi na listi prioriteta nakon Poljske. SAD smatraju da, ako pridobiju Češku na svoju stranu, njihova globalna ideja o obnavljanju velikog broja zemalja Varšavskog pakta neće postati samo iluzija, već stvarnost“, naglasio je stručnjak.\nSa druge strane, predlog poljskog lidera Andžeja Dude Sjedinjenim Američkim Državama da se američka vojna baza smesti u Poljsku pojavio se u septembru 2018. godine. Poljski lider je 18. septembra tokom posete Vašingtonu izjavio da smatra da njihovim ciljevima odgovara smeštanje stalne vojne baze u zemlji. Prema njegovom mišljenju, ovo bi trebalo pomoći Varšavi da se brani od „ruske agresije“.\nPotpredsednik Tomaš Šatkovski rekao je za „Poljski radio“ početkom oktobra da su pregovori o američkoj vojnoj bazi još u toku. „Mi mislimo na hiljade, a ne na stotine vojnika… Proleće će biti ključno za ovo pitanje. Poteškoća leži u pregovorima o radu, čiji će rezultat biti izveštaj američkog Kongresa“.\nDirektor projekta za nove tehnologije i međunarodnu sigurnost, Vadim Kozjulin, u razgovoru sa RT, pretpostavio je zašto su SAD izabrale ovih pet zemalja za izgradnju i rekonstrukciju vojnih objekata.\n„Nemačka i Holandija su zemlje u kojima se nalazi američko nuklearno oružje. Sjedinjene Države danas sprovode obiman program modernizacije nuklearnog oružja. Sve ovo brine naše stručnjake. Razvijanje infrastrukture u Poljskoj i Češkoj je još jedan ozbiljno iritirajući momenat za rusku vojsku, s obzirom na to da se NATO, u stvari, približio našim granicama. Iako je za vreme SSSR-a Istočna Evropa bila neutralna zona, to se danas promenilo“, rekao je vojni ekspert.\nRusija je više puta kritikovala ideju smeštanja vojnih baza u blizini svojih granica. Septembra 26. je zamenik ministra inostranih poslova Aleksandar Gruško rekao da SAD prelaze na metode Hladnog rata. „Ne sme biti nikakvih iluzija: izgradnja takve baze blizu naših granica ima za cilj reflektovanje moći prema ruskoj granici“, izjavio je diplomata. On je porekao tvrdnje da bi Rusija mogla ugroziti susedne zemlje. „To je apsolutna glupost da Rusija sprema agresivne planove za baltičke zemlje i Poljsku“, rekao je Gruško.\nPrema rečima Kozjulina, Vašington „preduzima pravu akciju kako bi brzo povećao svoje vojno prisustvo u blizini granica Rusije“.\n„Tendencija je loša, ako Amerikanci nameravaju da grade kasarne. Osim toga, znamo da Poljska poziva američku vojsku da se smeste za stalno. Ovo ukazuje na to da u Vašingtonu danas postoji veliki uticaj onih koji se zalažu za jačanje vojnog prisustva, za vojno rešavanje sukoba“, zaključio je stručnjak.\nvojna baza, Evropa, Češka, Poljska, SAD


U Srbiji oko pola miliona ljudi nije u stanju da zadovolji egzistencijalne potrebe | Novine Toronto\nU Srbiji oko pola miliona ljudi nije u stanju da zadovolji egzistencijalne potrebe\nZaštitnik građana Zoran Pašalić izjavio je da prema poslednjim podacima nadležnih državnih organa, oko 500.000 građana Srbije nije u stanju da zadovolji osnovne egzistencijalne potrebe.\nU saopštenju povodom 20. februara, Svetskog dana socijalne pravde, ombudsman je rekao da prema podacima Tima za socijalno uključivanje i smanjenje siromaštva Vlade Srbije, linija apsolutnog siromaštva iznosi 12.045 dinara meseč-no, a da je potrošnju nižu od toga imalo 7,2 odsto stanovnika Srbije.\n"Riziku od siromaštva najviše su izloženi mlađi od 18 godina, jer još uvek ima dece koja nisu u obrazovnom sistemu, koja su izložena teškim fizičkim poslovima ili dece koja rade ili žive na ulici", naveo je Pašalić a preneo kabinet ombudsmana.\nUkazujući da su najugroženije kategorije lica u domaćinstvima koja čine dve odrasle osobe sa troje ili više dece, kao i nezaposleni, zaštitnik je naveo da je obaveza države da u budžetu poveća izdvajanja za najsiromašnije i da nastavi da razvija i ulaže u decu, mlade i stare.\nSvetski dan socijalne pravde, odlukom Ujedninjenih nacija, obeležava se 20. februara, kako bi bili istaknuti globalni problemi siromaštva, socijalne i ekonomske isljučenosti i nezaposlenosti na nivou svetske populacije.


17 априла, 2019 - PPmedia\nDay: 17 априла, 2019\nDoktoru iz Prijepolja određen pritvor do 30 dana\nSudija za prethodni postupak Posebnog odeljenja za suzbijanje korupcije iz Kraljeva, koji predstavlja sud u fazi istrage, odredio je pritvor do 30 dana internisti i gastroenterologu Opšte bpolnice u Prijepolju Mustafi Đurđeviću zbog sumnje da je primio mito, saznaje portal “PP Media”. Policijski službenici Odeljenja za borbu protiv korupcije po nalogu Višeg javnog tužilaštva iz […]\nadminpp033 Нема коментара 17 априла, 2019 7:13 pm\nZadruga u Slobodnoj zoni oživeće poljoprivredu pribojskog kraja\nPriboj – Ministar bez portfelja zadužen za regionalni razvoj i rad javnih preduzeća Milan Krkobabić danas je posetio opštinu Priboj. Posle sastanka sa opštinskim rukovodstvom i opštinskim službama zaduženim za poljoprivredu, ministar je istakao da ga posebno raduje spremnost lokalne samouprave da krene u neposrednu realizaciju projekta zadrugarstva. ,Danas ovde privrednici i poljoprivredna domaćinstva koja […]\nadminpp033 Нема коментара 17 априла, 2019 4:27 pm\nU prijepoljskoj bolnici nepokretne bolesnike nosili na “rukama”, kanadska firma ugrađuje lift\nКanadska firma „MDG” finansiraće izgradnju lifta za potrebe Opšte bolnice u Prijepolju. Predmetna donacija je bezuslovna a prema ugovoru koji definiše realizaciju projekta, izvođenje radova trebalo bi da krene 22. aprila i da se završi za 45 kalendarskih dana. Direktor Opšte bolnice u Prijepolju Zoran Drobnjak rekao je za agenciju RINA da će liftovi biti […]\nadminpp033 Нема коментара 17 априла, 2019 11:47 am\nU Priboju održana edukacija na temu energetske efikasnosti za zaposlene u školama\nU okviru projekta „Energetska efikasnost u zgradarstvu” Nemačke organizacije za međunarodnu saradnju GIZ održane su edukacije u više od 10 gradova u Srbiji. Povod edukacija je činjenica da u više od 16 000 javnih zgrada u Srbiji, među kojima su škole i obdaništa, postoje veliki potencijali za uštedu energije, i to ne samo kroz rekonstrukciju […]\nadminpp033 Нема коментара 17 априла, 2019 11:31 am


Sjedinjene Američke Države će značajno smanjiti broj projekata pomoći u Pakistanu, što je deo reformskih poteza sa ciljem boljeg raspredjivanja te pomoći, vredne više milijardi dolara, rekao je šef američkog USAID-a Radživ Šah.\nUkupna količina civilne pomoći ostaće nepromenjena, ali se SAD nadaju da će reorganizacijom dobiti bolje i vidljivije rezultate, koji će osvojiti srca stanovništva u Pakistanu, zemlji gde je antiameričko raspoloženje izuzetno izraženo, izjavio je šah.\nVećina američke pomoći je do pre dve godine odlazila vojsci. Potom su SAD pokrenule program civilne pomoći u vrednosti od 7,5 milijardi dolara, sa namerom da poprave ugled Amerike kod pakistanskog stanovništva i pridobiju veću podršku vlade u Islamabadu za borbu protiv talibana i Al Kaide.\nBez obzira što je iz te pomoći potrošeno 2,6 milijardi dolara, narodna podrška Americi ne samo što se nije povećala nego se - smanjila, s obzirom da su se odnosi izmedju dve zemlje pogoršali.\nVeruje se, takodje, da delovi pakistanske vlade i dalje podržavaju islamske ekstremiste koji ubijaju američke vojnike u susednom Avganistanu.


Tanjug 14. oktobra 2019. 16:24\nZAGREB – Potpredsednik hrvatske vlade, Davor Božinović, poručio je danas, povodom zahteva za povećanje plata prosvetnim radnicima, da su vlada i HDZ, kao vodeća stranka vladajuće većine, spremni na sve političke izazove, pa i na mogućnost prevremenih parlamentarnih izbora.\nBožinović je to izjavio na Policijskoj akademiji odgovarajući na pitanja novinara o inSistiranju HNS-a na povećanju plata prosvetara i poruci čelnika Stranke rada i solidarnosti, zagrebačkog gradonačelnika Milana Bandića, da vlada treba da poveća plate prosvetara ili je neće biti.\n„Vlada beleži pozitivne trendove i ide svojim putem“, rekao je Božinović i dodao da je taj put realističan, preneo je zagrebački Jutarnji list.\nAko se, kazao je, na tom putu bilo šta ispreči, spremni smo kao vlada na svake izazove.\nNa konstataciju da se i u samom HDZ-u mogu čuti ocene da bi se, s obzirom na takve ucene, trebalo ići na prevremene izbore, ali da premijer Andrej Plenković nema dovoljno hrabrosti da „to prelomiti“, Božinovic je kategoričan da je to „apsolutno netočno“, te da je sve to što je rekao stav svih u vladi.


Brnabić: Minimalac veći od 35.000, ali nerealno da bude 39.000 dinara | 013 info\nBrnabić: Minimalac veći od 35.000, ali nerealno da bude 39.000 dinara\nBeta/Prva\tUto, 24/08/2021 - 11:18\nPredsednica Vlade Srbije Ana Brnabić izjavila je da je načelno donesena odluka da će novi iznos minimalca biti veći od 35.000 dinara, ali ne misli da je realno da zahtevi sindikata budu ispunjeni.\nBrnabić je u izjavi za Prvu televiziju rekla kako je po prvi put u istoriji minimalac došao blizu minimalnoj potrošačkoj korpi.\n"Svaki put kada je država podizala minimalac, smanjivala je doprinose za poslodavce. Uspevali smo da ga podignemo značajno, šest, osam, 11 odsto zahvaljujući tome što je država na sebe preuzela deo troškova koje su poslodavci morali da snose", istakla je premijerka.\nOna dodaje i da je to bilo ili podizanje neoporezivog dela zarade ili smanjivanje poreza na nezaposlenost.\nBrnabić je zaključila da je minimalac podizan čak i tokom trajanja korone, te i da je ponosna na to što će minimalna zarada koja konstantno raste "uskoro dostići prosečnu platu od pre osam ili devet godina".\nDa podsetimo, predstavnici Ministarstva finansija, sindikata i poslodavaca ni na jučerašnjem, drugom sastanku nisu postigli dogovor o visini minimalne cene rada za 2022. godinu.\nKako je rečeno nakon sastanka, predstavnici Ministrstva finansija predložili su da minimalna cena rada bude 35.012 dinara, a s tim predlogom se predstavnici sindikata nisu saglasili i ostali pri stavu da cena mora biti izjednačena sa minimalnom potrošačkom korpom koja iznosi 39.000 dinara.


Srpsko tržište kapitala u 2016: Rast na Berzi drugu godinu zaredom - Biznis i Finansije\nHome\tVestiEkonomija\tSrpsko tržište kapitala u 2016: Rast na Berzi drugu godinu zaredom\nSrpsko tržište kapitala u 2016: Rast na Berzi drugu godinu zaredom\nby bifadmin 30. decembra 2016.\nNakon prethodnog višegodišnjeg negativnog trenda, ukupan promet na Beogradskoj berzi je tokom 2016. godine, drugu godinu za redom, zabeležio rast. Za razliku od 2015, kada je godišnji rast prometa na Berzi iznosio tek nešto više od 10%, ovogodišnji promet je za preko 75% viši u odnosu na prethodnu godinu, i istovremeno je najveći godišnji promet zabeležen na domaćem tržištu u poslednjih sedam godina, odnosno od 2009. godine, dok su vrednosti indeksnih pokazatelja Berze takođe zabeležile značajan rast u posmatranom periodu.\nU situaciji kada se osnovni mehanizmi tržišta kapitala, koji bi trebalo da doprinesu kvalitetnijoj alokaciji kapitala u privredi i ukupnom poboljšanju privrednog ambijenta, ne koriste dovoljno, rezultati postignuti na Beogradskoj berzi često ostaju nedovoljno prepoznati od strane ključnih privrednih i društvenih aktera u zemlji, kao i najšire javnosti. Iako je veći deo godišnjeg prometa zabeležen u trgovanju dužničkim hartijama od vrednosti države, i rezultati zabeleženi u trgovanju akcijama, posebno kada je u pitanju kretanje cena pojedinačnih hartija na domaćem tržištu, govore o tome da domaći i strani investitori prepoznaju pojedine kompanije koje na osnovu svojih poslovnih rezultata predstavljaju dobru investicionu alternativu, na duži ili kraći rok. Iako je domaće tržište još uvek preopterećeno nasleđem iz vremena privatizacionih i postprivatizacionih procesa, a novi i poželjni tržišni materijali još uvek izostaju, činjenica je da je trend kretanja cena na domaćoj Berzi već nekoliko godina u uzlaznom toku, kao i da postoji deo akcija koje se nalaze u centru pažnje ne samo domaćih, već i velikih stranih portfolio investitora.\nRegionalna pozicija Beogradske berze takođe potvrđuje potencijal koji ima srpsko tržište kapitala. Samo nekoliko meseci nakon pokretanja projekta, Beogradska berza se tokom 2016. godine priključila SEE Link platformi, namenjenoj za trgovanje hartijama od vrednosti na regionalnom nivou, čime je pristup hartijama kojima se trguje na Beogradskoj berzi značajno olakšan za investitore i klijente investicionih kompanija iz drugih zemalja regiona. Takođe, početkom novembra, u okviru 15. Međunarodne konferencije Beogradske berze, i, u sklopu iste, 6. Regionalne investitorske konferencije koja je takođe održana, regionalno liderstvo Beogradske berze dodatno je potvrđeno brojem i strukturom učesnika i govornika na Konferenciji (direktori najvećeg broja berzi iz regiona, predstavnici najvećih evropskih berzi, menadžeri lokalnih i regionalnih banaka, institucija tržišta kapitala i predstavnici države), kao i brojem kompanija i država iz kojih one dolaze u sklopu održane Regionalne investitorske konferencije, na kojoj je prisustvovalo preko 30 investitora i preko 30 predstavnika iz 25 najkvalitetnijih akcionarskih društava iz Istočne Evrope, koji su na više od 120 bilateralnih sastanaka diskutovali od mogućnostima finansiranja razvojnih projekata ovih kompanija, kroz ulaganja investitora u njihove akcije.\nKvalitativna unapređenja trgovačkog sistema BELEX FIX u toku prethodne godine, namenjena pre svega unapređenju efikasnosti i atraktivnosti srpskog tržišta kapitala, kao i harmonizaciji srpskog tržišta kapitala sa svetskim standardima, kulminirala su krajem godine, uvođenjem naloga sa posebnim uslovima izvršenja, kao i konceptom statičke zone fluktuacije.\nUvođenjem u upotrebu naloga sa posebnim uslovima izvršenja, “iceberg”, “fill or kill” i “immediate or cancel”, investitorima se omogućava da imaju veću slobodu prilikom formulisanja svoje strategije i nastupa na tržištu, kao i da sam proces trgovanja više usklade sa sopstvenim preferencijama i aktivnostima. Sa druge strane, koncept statičke zone fluktuacije efikasnije reguliše značajne unutar-dnevne cenovne oscilacije u trgovanju akcijama, kojim se omogućava aktiviranje vanrednih procedura u toku trajanja trgovačkog dana, kako bi se, u slučaju većih pomeranja cena za pojedinačnu hartiju, omogućilo efikasnije prilagođavanje tržišta novonastalim okolnostima.\nOčekivanja za narednu godinu na srpskom tržištu u značajnoj meri zavise od eksternih faktora. Napori Beogradske berze nastaviće se u pravcu motivisanja neke od domaćih privatnih kompanija da dodatna sredstva za poslovanje prikupi putem mehanizma tržišta – inicijalne javne ponude, kao i apela da se proces privatizacije i korporatizacije velikih javnih preduzeća obavi upravo putem tržišta kapitala. Sa druge strane, da bi se bilo koji od ovih procesa i praktično realizovao, u ovom trenutku je neophodna podrška prevashodno državnih institucija, kao i unapređenje celokupnog procesa izveštavanja i transparentnosti poslovanja domaćih privrednih subjekata.\nSigurno je da će i u narednom periodu neka od trenutno kotiranih društava na Berzi predstavljati dobru investicionu alternativu, ali za strukturne reforme i postizanje punih efekata tržišta kapitala na makroekonomske pokazatelje, pre svega društveni proizvod i stopu zaposlenosti, kao i uspešnost individualnih kompanija na tržištu, neophodni su dobra volja i suštinska preorijentacija aktera na kreiranje i održavanje efikasnog tržišta kapitala, na lokalnom i regionalnom nivou. Nadamo se da će ovi procesi biti barem započeti u dolazećoj, 2017. godini.\nRezultati dve decenije primene GMO u SAD i Kanadi razočaravajući


Početna Teamnet Grupa Istraživanje i razvoj Fit4Work\nProjekat ima za cilj razvoj inovativnog sistema, nenametljivog i jednostavnog za korišćenje podržavanjem starijih zaposlenih i zainteresovanih strana, radi smanjenja fizičkog i mentalnog stresa na radnom mestu.\nProjekat razvija kombinaciju ITC tehnologija poslednje generacije, uključujući napredne tehnologije kao što su 3D detekcija pokreta,senzori zdravstvenog stanja primenjivi na telu, senzori životne sredine, mobilni uređaji, cloud usluge i middleware AAL usluge.\nTako pružena usluga omogućava stalnu samokontrolu na poslu i upravljanje vlastitom fizičkom kondicijom, zbog veoma motivišuće šeme učešća u treningu. Tako, Fit4Work podržava povećanje kvaliteta života krajnjih korisnika i njihove fizičke kondicije.\nInovacija Fit4Work proističe iz činjenice da razvija inovativan, pristupačan i tih system koji će pomoći starijim zaposlenima da smanje i upravljaju fizičkim i mentalnim stresom prouzrokovanim njihovim poslovnim aktivnostima i to uz pomoć:\nAmbijetalnih opcija koje prate fizičke i mentalne aktivnosti na poslu;\nInteligentnih algoritama koji će koristiti informacije da bi obezbedili personalizovane preporuke;\nsrednjoročnog i dugoročnog planiranja, radi zadovoljenja potreba generisanih vrstom posla\nPredloženo rešenje promoviše zdravlje i dobrobit, kako na radnom mestu, tako i kod kuće, za starije korisnike:\nPomaže kod poboljšanja životnog stila na radnom mestu, pružajući preporuke usmerene ka očuvanju sopstvenog zdravlja i ka povećanju kvaliteta radnog iskustva.\nPodržava promene u ponašanju, sa fokusom na posebne oblasti koje generišu tenzije na radnom mestu i pomaže u pristupu ovim napetim situacijama.\nOdržava starije osobe motivisanima i aktivnima, zahvaljujući povećanju kvaliteta njihovog života generalno.\nAsocijacija Katoličkih organizacija za starije građane UnieKBO/ Association of Catholic Organizations of Senior Citizens-UnieKBO (Holandija)\nSINERCO SL (Španija)\nOther Side Mirror S (Španija)


Toyota će iz pogona njemačke kompanije od 2014. dobijati dizel-motore za svoja vozila za evropsko tržište. Japanska kompanija će istovremeno s njemačkim rivalom sarađivati na istraživanju mogućnosti proizvodnje litijum-jonskih baterija za električna vozila.\nU Toyoti su saopštili da su razgovori o saradnji počeli u aprilu kako bi se popravila pozicija najjače svjetske kompanije kod dizel-mašina. Odluka nastupa poslije odustajanja od plana realizacije dizel-programa prije dvije godine kojim je s domaćim proizvođačem teretnih vozila, Isuzu Motors ltd, trebalo razvijati motore zapremine 1,6 litara, a u kom Toyota posjeduje 5,9 odsto udjela. Dvije godine prije toga, predsjednik kompanije Akio Tojoda rekao je da će se Toyota na evropskom tržištu orijentisati na hibridna vozila kako ne bi zaostala u konkurenciji, naznačujući i da će odustati od dizel varijante vozila.\nToyota je u međuvremenu izgubila dotadašnji udio na evropskom tržištu. U prvih 10 mjeseci ove godine Toyotin evropski udio je pao 9,5 procenata, na oko 430 000 vozila. Emg.rs\nTagovi: akio tojodabmwtokiotoyota


Migranti sa ulica Beograda premešteni u prihvatne centre – Studio B\nMigranti sa ulica Beograda premešteni u prihvatne centre\nObjavljeno: 02.02.2018. 09:47 Izmenjeno: 03.02.2018. 16:59\nViše desetina ilegalnih migranata je, po nalogu ministra za rad, zapošljavanje, boračka i socijalna pitanja Zorana Ðorđevića, sklonjeno sa beogradskih ulica i premešteno u prihvatne centre.\nAkcija je sprovedena bez ijednog incidenta, saopštilo je resorno ministarstvo. „Ministar Ðorđević je, nakon izveštaja o stanju, izdao nalog da Ministarstvo pokrene postupak prikupljanja i prevoza ilegalnih migranata sa beogradskih ulica u Prihvatne centre. Akcija je sprovedena u saradnji sa MUP-om, Policijskom stanicom za Grad Beograd, Policijskom stanicom Savski venac, Policijskom brigradom, Upravom za strance, Upravom granične policije i Gradskom opštinom Savski venac“, navodi se u saopštenju.\nViše desetina migranata, od kojih je jedan broj maloletnika bez pratnje, smešteno je u prihvatne centre, gde je obavljen lekarski pregled i njihova registracija. Migrantima su obezbeđeni uslovi za human boravak i normalan život, kao i sva zaštita prema zakonima Republike Srbije i u skladu sa međunarodnim standardima. „Ovo je samo jedna u nizu aktivnosti Ministarstva za rad, zapošljavanje, boračka i socijalna pitanja u kojoj se pruža sva adekvatna pomoć migrantima i potpuna bezbednost naših građana“, rekao je koordinator akcije i savetnik u Ministarstvu Milenko Nikić.\nMinistarstvo će nastaviti da radi na pružanju pomoći migrantima, obezbeđivanju smeštaja uz zajednički i timski rad sa svim partnerima, uz potpuno humani pristup ovom izazovu, u interesu bezbednosti i naših građana.\nMinistar Zoran Ðorđević zahvalio je svim učesnicima na izuzetno profesionalnom i ljudskom odnosu prema migrantima, dodaje se u saopštenju.


IWIS nastavlja ulaganja u Fabriku izolacionih materijala u Kanjiži - Pluton Logistics\nItalijanski holding IWIS, u čijem sastavu posluje i Fabrika izolacionih materijala u Kanjiži, najavio je višemilionsku investiciju i otvaranje novog pogona u tom vojvođanskom gradu krajem godine.\nKako je direktor IWIS-a Lučano Maser (Luciano Mazzer) najavio tokom sastanka predsednice Vlade Srbije Ane Brnabić i predstavnika udruženja Konfindustrija Srbija (Confindustria Serbia), to će značiti i nova zapošljavanja u Kanjiži.\nOsnovni proizvodni program Fabrike izolacionih materijala u Kanjiži, koja je deo IWIS holdinga od 2005. godine, čine hidroizolacioni materijali na bazi bitumena.\n– Sa proizvodima visokog kvaliteta i aktivnim učešćem kompanije IWIS holding i njenih mnogobrojnih filijala, FIM je danas prisutan i u zemljama regiona i u zemljama Evropske unije, kao i na svim kontinentima – navodi se na zvaničnom sajtu fabrike.\nIWIS u svom sastavu ima 14 proizvodnih lokacija, 11 filijala, kao i 12 distributivnih centara.\nItalijanske kompanije u Srbiji\nTema sastanka sa premijerkom Anom Brnabić, kako se navodi u sapštenju Vlade Srbije, bila je poslovna klima u našoj zemlji, poslovanje italijanskih kompanija, njihova nova ulaganja, kao i proširivanje postojećih investicija.\nPredstavništvo Konfederacije italijanske industrije u Srbiji osnovano je 2012. godine, a danas okuplja 160 renomiranih italijanskih kompanija koje posluju u Srbiji i veoma je značajan činilac u jačanju privrednih i društvenih veza između dve zemlje.\n(Foto: Pixabay, ilsutracija)\n← MGSI: Obaveštenje o dodeli jedne CEMT dozvole\nNove investicije Atlantic Grupe – Beograd dobija još jednu fabriku „smokija“ →\n18. oktobra 2019. marko\n19. juna 2018. 19. juna 2018. marko


U Laktašima autocesta od 10 kilometara: Otvaranju dionice autoputa "9. januar" prisustvovao i Vučić - informativa.ba\nVijesti BiH U Laktašima autocesta od 10 kilometara: Otvaranju dionice autoputa "9. januar" prisustvovao i Vučić\nU Laktašima autocesta od 10 kilometara: Otvaranju dionice autoputa "9. januar" prisustvovao i Vučić\nPredsjednik Srbije Aleksandar Vučić doputovao je danas u Laktaše, gdje prisustvuje otvaranju dionice autoputa "9. januar", od Mahovljana do Drugovića, dugoj oko 10 kilometara.\nOsim Vučića na tom skupu prisutni su i zvaničnici Republike Spske (RS), predsjednik Milorad Dodik, predsjednik Narodne skupštine Nedeljko Čubrilović, premijerka RS-a Željka Cvijanović i drugi predstavnici vlasti tog bh.entiteta te građani.\nProšle godine u saobraćaj je puštena prva trasa autoputa "9. januar" od Doboja do Prnjavora u dužini od oko 36 kilometara.\nUgovorena vrijednost za izgradnju dionice Prnjavor-Doboj iznosila je 180 miliona eura, a od Prnjavora do Mahovljana 158 miliona eura, kreditnih sredstava Evropske banke za obnovu i razvoj, odnosno Evropske investicione banke.\nNaredne godine, kako je najavljivano, trebalo da bude u saobraćaju kompletna trasa autoput Banja Luka-Doboj.\nOznake: #RS #BiH #Milorad Dodik #Laktaši #Aleksandar Vučić


Najavljene promene posle bojkota Oskara\nBeta\t 19. januara 2016. 16:05\nPredsednica američke Akademije za film koja dodeljuje Oskare Čeril Bun Ajsaks izjavila je da je vreme za velike promene i to brzo posle najava bojkota ovogodišnje ceremonije zato što su nominovani samo beli umetnici.\nAjsaks je izdala saopštenje obećavajući više raznolikosti, dan nakon što su crni reditelj Spajk Li i glumica Džejda Pinket Smit objavili da neće ići na ovogodišnju dodelu Oskara zbog dominacije belih nominacija.\nNijedan crni glumac ili glumica nije nominovan za Oskara drugu godinu zaredom što je naišlo na osude preko društvenih mreža i izazvalo novu polemiku.\nProšle godine nominacija samo belih glumaca podstakla je pozive na bojkot ali ne od tako istaknutih ličnosti kao što su Spajk Li i Pinket Smit. Ne zna se da li je to imalo uticaja, ali je gledanost ceremonije koju je vodio Nil Patrik Haris bila 16 odsto niža nego prethodne godine, i na šestogodišnjem minimumu.\nPredsednica Akademije Ajsaks se ove godine potrudila da šou bude inkluzivniji. Voditelj ceremonije 28. februara biće crni komičar Kris Rok, a producenti će biti producenti filma “Django Unchained” Redžinald Hadlin i Dejvid Hil.\nKada su nominacije za Oskare objavljene prošlog četvrtka Ajsaks je rekla da je razočarana da su za svih 20 nominacija za glumu ponovo nominovani samo belci i obećala da će nastaviti razgovor o diverzitetu.\nU novom saopštenju ona je obećala da će ispitati akademiju i intenzivirati napore za diverzifikaciju.\n“Ovo je težak ali važan razgovor i vreme je za velike promene”, rekla je ona i saopštenju izdatom sinoć u kome je navela da je istovremeno rastužena i frustrirana nedostatkom crnih glumaca i glumica u ovogodišnjim nominacijama.\n“Akademija preduzima dramatične korake da izmeni sastav svog članstva. U narednim danima i nedeljama sprovešćemo reviziju regrutovanja naših članova da bi doveli do preko potrebnog diverziteta u našem prijemu članova 2016. i dalje”, napisala je ona.\nOd dolaska na čelo Akademije filmske umetnosti i nauke 2013. Ajsaks je radila na većem diverzitetu ali, kako je rekla, “promene se ne dogadjaju toliko brzo koliko bismo želeli” i treba da se uradi “više, bolje i brže”.\nAkademija se sastoji od 6.000 članova od kojih su prema pisanju lista Los Andjeles Tajms skoro 94 odsto belci, uglavnom muškarci, crnci čine dva osto, a osobe hispano porekla manje od dva posto.\nHaštag #OscarsSoWhite (TakobeliOskari) napravljen prošle godine brzo je ponovo oživeo preko interneta posle objave ovogodišnji nominacija.\nReditelj Spajk Li je juče u najavi bojkota jasno rekao i da smatra da je filmska akademija samo deo problema u industriji koja ima duboko ukorenjene probleme s različitošću.\n“Lakše je biti predsednik SAD kao crnac nego predsednik nekog studija”, napisao je Li i rekao da prava bitka ne treba da se vodi oko dodele Oskara već u holivudskim studijima, na televizijama jer se tu odlučuje šta se pravi a šta odbacuje.


Informativni portal zrenjaninski.com danas objavljuje šest novih oglasa za posao u Zrenjaninu, koje smo pronašli na oglasnoj tabli Nacionalne službe za zapošljavanje.\n„Inex plus“ DOO Beograd zapošljava tri radnika fizičko-tehničke zaštite, za rad u Kleku, na prevodnici na Begeju. Radno iskustvo je nebitno, a posao je na određeno vreme. Ima noćnog rada i rada u smenama. Oglas je otvoren do 29. februara. Kontakt telefon poslodavca je 060 645 64 47.\nElektrotehnička i građevinska škola „Nikola Tesla“ Zrenjanin traži nastavnika predmeta računari u sistemima upravljanja. Posao je na određeno vreme.\nPročitajte još: Caffe Piccolo u naselju Lesnina zapošljava nove radnike\nPoslodavac „Hobi market“ Zrenjanin zapošljava trgovca eletrotehničkom robom. Od kandidata se traži srednje obrazovanje, a radno iskustvo je nebino. Radno vreme je četvoročasovno, a posao je na određeno vreme.\n„Banat trans“ DOO Zrenjanin traži čistačicu, za rad u Zrenjaninu. Posao je na određeno vreme.\nPročitajte još: Restoran „Kovač“ zapošljava kuvare, konobare i šankere\n„Sauber haus“ DOO Zrenjanin oglasio je potrebu za zapošljavanjem poslovnog sekretara. Poželjno je radno iskustvo. Posao je na određeno vreme. Oglas je otvoren do 1. aprila, a kontakt sa poslodavcem je na telefon 064 886 99 10.\nAgencija „Farkaš“ traži dva administrativna radnika za rad u Zrenjaninu. Od kandidata se traži obrazovanje 4. ili 6. stepena, a radno iskustvo je nebitno. Posao je na određeno vreme. Oglas je otvoren do 25. februara.\nPročitajte još: Kompanija „Energotehna“ raspisala konkurs za prijem novih radnika\nTagovi"Energotehna" Caffe Piccolo oglasi za posao Posao restoran "Kovač"\nUzgoj kupusa je gotovo presahnuo a ključni razlog je tržište!


Formula 1 razmatra pogon na svim točkovima\n28 Okt 2017 - 01:58 Sport Link\nSnage koje se nalaze iza Formula 1 šampionata sastaće se sledećeg vikenda u Parizu kako bi diskutovale o sledećoj fazi regulacija vezanih za pogonski sklop.\nJedna od mera o kojoj će prema navodima razgovarati jeste implementacija pogona na svim točkovima. Sudeći prema izveštajima, sistem neće direktno prenositi snagu mehanički od motora do prednje osovine, kao što je to slučaj sa pogonima na sva četiri točka kod terenskih vozila. Umesto toga, ovaj ulični sistem pogona na obe osovine, preuzimaće energuju kinetičkog sistema zaduženog za njenu obnovu smeštenog na prednjoj osovini, koristeći silu kočnica koje stvaraju energiju i zatim je šalju na prednje točkove.\nOvo će verovatno biti slična postavka kao ona koju je kompanija Porsche, na primer, predstavila na svom prototip modelu 919 Hybrid. Sistem će takođe omogućiti daleko više mehaničkog pritiska u krivinama, ali i bliže takmičenje i više preticanja. Sa druge strane, postoji potencijalna mogućnost da se inženjeri konačno oslobode kompleksnih turbo-heat sistema za obnavljanje energije na motorima, ali će novi sklop ipak predstavljati izazov sam po sebi i timovima će doneti dodatne troškove.\nOstali timovi su daleko zabrinutiji kada je u pitanju mogućnost da ovakav sistem dovede do veće trke u naoružanju. "Ovo je ista zamka u koju je F1 šampionat upao kada je počela upotreba sadašnjeg motora", izjavio je Has, šef tima Gene Haas. "Mi moramo biti veoma pažljivi pre nego što kažemo: hajde jednostavno da odbacimo pogon na sva četiri točka, jer upravo on može predstavljati rešenje koje jednom timu verovatno može doneti dobar plasman, a ostatku ekipa doneti neizvesnu borbu prilikom pokušaja da ih dostigne."\nOvo ne bi bio prvi put da F1 automobil bude pokretan na sva četiri točka. Lotus i McLaren su eksperimentisali sa ovom idejom i čak je primenili na traci, ali i mnogi drugi proizvođači - Ferguson, BRM i Matra. Ova tehnologija zabranjena je 1982. godine, ali regulacione norme mogu ga ponovo vratiti ukoliko bude postojao koncenzus.\nčitanja : 2101\nAutor P1 28 Okt 2017, 10:20\n▪ VIDEO: Genesis G70 Shooting Brake\n▪ Na prodaju Ferrarijev V10 motor iz šampionske sezone Formule 1\n▪ VIDEO: Audi A6 (C7) 2.0 TDI quattro 190KS


Nakon svega što je Severna Makedonija uradila zarad evrointegracija - sprovela brojne reforme, pomirila se sa Grčkom i Bugarskom, promenila ustav i ime - naišla je na zid zvani Emanuel Makron.\nOn je bio pokretač snaga koje su dovele do toga da Evropska unija prekrši obećanje koje je dala Skoplju - da će dobiti datum kada će zvanično početi proces pristupanja EU, nakon što obavi sve što je od njega traženo.\nTa odluka je već dva puta odlagana zbog neslaganja Francuske, koja je sada otišla još dalje i zadržala čitav kolektivno dogovoreni proces proširenja kao taoca, zahtevajući preispitivanje načina proširenja Unije pre nego što započnu razgovori sa dva aktuelna kandidata - Severnom Makedonijom i Albanijom.\nZoran Zaev, makedonski premijer\nAko se ovi francuski zahtevi ispune, za one koji još nisu u procesu pregovora to bi moglo da znači kraj. Uslovi za one zemlje koje su već u tom procesu - Srbija i Crna Gora - bili bi još komplikovaniji i nejasniji.\nU činu političkog vandalizma, bez presedana Makron je, čini se, "ubio" politiku koja se donedavno smatrala glavnom funkcijom EU i koja je bila jedina strategija EU prema svojim balkanskim susedima.\nUništava proces evrointegracija zbog svojih ambicija\nKako navodi "EUObserver", Makron ne želi zapravo da reformiše proces evrointegracija, već da ga uništi.\nNedavno završeni samt EU mu je veoma približio taj cilj. Suprotno mnogim očekivanjima, on nije trepnuo kad se suočio sa kancelarkom Nemačke Angelom Merkel. Snažno se borio protiv gotovo svih ostalih država članica insistirajući na tome da se odluka odloži do sve dok se ne preispita sam proces i sprovedu unutrašnje reforme u EU.\nFrancuska kaže da Severna Makedonija, i posebno Albanija, nisu dovoljno napredovale da započnu pregovore o članstvu.\nEdi Rama, albanski premijer\nMeđutim, Makron nijednom nije rekao šta je to što bi dva kandidata trebalo da urade da bi ispunili francuske zahteve, niti je dao konkretne predloge o tome šta bi reforma procesa evrointegracije mogla da znači. To sve ukazuje da je za Makrona zapravo najvažnije da istera svoje i da Francuska u Evropskoj uniji posle Bregzita preuzme lidersku ulogu.\nMakron je već više puta pokazao svoje neslaganje sa Nemačkom u vezi sa brojnim pitanjima politike EU.\nGura Balkan u naručje Rusije i Kine\nBalkanske države i proširenje uopšte samo su kolateralna šteta - oni su potrošna roba u Makronovim naporima za sticanje nadmoći. Ako EU i dalje govori o pridruživanju sa Srbijom i Crnom Gorom, nema objektivnog razloga zašto to ne bi učinila sa Severnom Makedonijom i Albanijom.\n- Kada je Makron odlučio da iskoristi svoj veto, nije uzeo je u obzir ni političku stabilnost Zapadnog Balkana, važnost spoljašnjih uticaja, niti narod Severne Makedonije. Samo je igrao svoju igru sa Nemačkom - rekao je grčki evroposlanik Stelios Kuloglu , prenosi "EurAktiv".\nMakronov argument je taj da u EU sve više ima neliberalnih demokratija, poput Mađarske i da se su sve one pridružile Uniji 2004.godine ili kasnije. Ali argument da bi EU zato trebalo da blokira proširenje je kratkovidan. U stvari, borba za vrednosti i standarde u zemljama proširenja jeste borba za iste vrednosti i standarde unutar unije, piše "EUObserver".\nMakron zapravo svojim pokušajem da zaštiti sopstvenu viziju Evrope, koju navodno želi da zaštiti od štetnih uticaja, njen strateški važan deo - Balkan gura pravo u naručje Vladimira Putina, ali i Kine i drugih igrača poput Turske i bogatih arapskih zemalja.\nPostoji velika zabrinutost u EU oko otvorenosti nekih balkanskih država prema stranim ulaganjima, bez obzira na određene obaveze koje ona podrazumevaju i usklađenost njihovih projekata sa politikama EU.\nRazličita područja imaju različite političke aktere, na koje često utiču istorijske veze ili religija. Kina se prvenstveno fokusira na ekonomske odnose, dok su Rusija i Turska uložile veće napore u izgradnju političkih i društvenih veza.\nKomesar za proširenje EU Johanes Han je izrazio posebnu zabrinutost zbog kineskih zajmova. Prema njegovim rečima, neke države se kod Kine uveliko zadužuju i nije sigurno da li će moći da joj vrate dugove. S druge strane, postoje brojni dokazi o mešanju Rusije u unutrašnju politiku država na Balkanu, a navodno je Rusija pokušala i da se umeša u pregovore između Severne Makedonije i Grčke.\nDalje, postoji ozbiljan rizik od povratka Nikole Gruevskog na čelo Severne Makedonije na prevremenim izborima koji su, nakon francuskog veta, raspisani za sledeći april. Sam Gruevski je uživao veliku podršku Rusije.\nRuski predsednik Vladimir Putin ne krije da ne želi da se EU proširi na Balkan, sam je više puta o tome govorio kao o "destruktivnoj politici".\nRazočarani odlukom EU, donetom zbog francuskog insistiranja, Skoplje i Tirana, ali i ostale države Zapadnog Balkana, mogle bi da sve više potpadnu pod uticaj Moskve i Pekinga kao nekih od najvećih svetskih igrača, ali i Ankare.\n- Postoji problem kredibiliteta Unije na Zapadnom Balkanu jer su pregovori o pristupanju obećani na političkom nivou, a postoji i opasnost da se ove zemlje gurnu u otvoreno naručje Rusije, Kine i Turske, ako EU ne pokažu da je ozbiljna u vezi sa proširenjem - rekao je Roland Frojdenstajn iz Vilfred Martens centra za evropske studije, piše "EURAktiv".\nKako je zaključio, Pariz svojim ponašanjem šteti i regionalnim interesima EU.\nMakron pokušava da se "opere"\nMakron je rekao da bi, umesto pregovora o punopravnom članstvu, Albaniji i Severnoj Makedoniji možda trebalo ponuditi strateško parnerstvo.\nDa li je Makron shvatio kakvu je štetu napravio EU ili jednostavno pokušava da popravi utisak o samom sebi koji je ostavio na Skoplje i Tiranu, nije baš najjasnije.\nMakron je na konferenciji za medije nakon sastanka sa evropskim liderima u Briselu najavio da planira da u novembru poseti Skoplje i Tiranu kako bi se susreo sa premijerima ovih zemalja, Zoranom Zaevim i Edijom Ramom, naveli su albanski mediji, međutim, to još nije potvrđeno.\nTakođe je i albanski premijer Edi Rama, nakon sastanka rukovodstva njegove Socijalističke partije, rekao da će uskoro imati bitne sastanke, uključujući Makrona.\nMakronovo eventualno putovanje u Tiranu i Skoplje bi moglo da bude sa ciljem da pokaže da Francuska ipak podržava te dve države na njihovom putu ka EU, uprkos tome što im je lupila blokadu na nedavno završenom samitu.\nStrateško partnerstvo i poseta Makrona bi svakako mogli da se protumače kao pokušaj Makrona da se opere od odgovornosti za nezadovoljstvo koje je izazvao u balkanskim zemljama, ali i pokušaj da postigne neku vrstu kompromisa, makar on bio i prividan, sa ostalim liderima EU, koji ga krive za "istorijsku grešku".\nPendarovski: Ideja o korekciji granica Beograda i Prištine je nezamisliva


Veliki uspeh kragujevačkih kuvara u Novom Sadu na Gastro kupu (FOTO) - iKragujevac\nčetvrtak, 11 oktobar 2018 12:20\nNa Gastro kupu Srbija, profesionalnom kulinarskom takmičenju koje je održano 6. i 7. oktobra 2018. u Novom Sadu, kragujevački kulinari osvojili su 14 medalja i pehar. Prvo mesto osvojio je Bojan Krečar, kulinar iz Banjaluke.\nSudijski tim - Michelin star chef Đorđo Diana (Italija), Dejan Stanković (Srbija), Dragan Šljivić (Bosna i Hercegovina), Saša "Pakleni" Mišić (Srbija), Miloš Jovanović (Srbija) - ove godine su podigli kriterijume na najviši mogući nivo i tražili od takmičara savršenstvo ukusa i besprekorno znanje iskazano u raznim tehnikama i disciplinama kuvanja.\nĐorđo Diana, jedan od najboljih kuvara sveta, naglasio je da želi da takmičare gurne do maksimuma svojih mogućnosti i da je to jedini način da pokažu znanje i kreativnost:\n"Da bi se ostvarili kao uspešni kulinari, morate svaki dan da terate sebe do krajnjih granica. Srbija ima veoma dobre i cenjene kuvare, a ovim načinom ocenjivanja i pritiska na takmičare želimo da vidimo šta to Srbija i države u regionu mogu da ponude svetu. Koliko sam video do sad, ima mnogo toga."\n"Gastronomija u Srbiji je definitivno dobila novu dimenziju nakon ovog takmičenja", rekao je potpredsednik Horeka asocijacije Vladimir Arsenijević. "Zadovoljni smo ostvarenim rezultatima, jer ovaj način ocenjivanja možete doživeti samo na najvećim i najzahtevnijim kulinarskim takmičenjima na svetu. Mi ćemo se i dalje truditi da usavršavamo naše kulinare i da pratimo nove trendove kako bi držali korak sa svetskom kulinarskom strukom."\nOvaj izvanredan rezultat ostvaren je u konkurenciji više od 80 takmičara iz Srbije i regiona


Kina, odnosno njena Izvozna banka, spremna je da kreditira izgradnju drugog bloka Termoelektrane (TE) Gacko instalisane snage do 350 MW, gdje bi radove izvodila kineska kompanija "Dongfang Electric Corporation Limited". Navedeno je to u Nacrtu memoranduma o saradnji koji su Vladi RS dostavili predstavnici ove kompanije\nKina, odnosno njena Izvozna banka, spremna je da kreditira izgradnju drugog bloka Termoelektrane (TE) Gacko instalisane snage do 350 MW, gdje bi radove izvodila kineska kompanija "Dongfang Electric Corporation Limited". Navedeno je to u Nacrtu memoranduma o saradnji koji su Vladi RS dostavili predstavnici ove kompanije, a u kom je izražena spremnost za obezbjeđenje kreditnih sredstava u iznosu od 85 odsto investicije po sistemu "ključ u ruke", dok bi preostali dio obezbijedila RS iz sopstvenih izvora.\nNosilac ovog projekta, ujedno i investitor, je "Elektroprivreda RS" (ERS), odnosno njeno zavisno preduzeće Rudnik i termoelektrana (RiTE) Gacko, uz podršku Vlade RS, koja će morati dati određene garancije za njegovu realizaciju. Iz toga jasno proizlazi da će TE Gacko 2 biti u stoodstotonom vlasništvu RS, kako smo ranije i objavili, što pokazuje novi kurs u ovoj oblasti jer se RS okreće sopstvenim ulaganjima, a ne ulaganjima strateških partnera. Tim povodom, danas su u Banjaluci opet boravili predstavnici kineske kompanije "Dongfang Electric", koji su predstavnicima resornog ministarstva, te upravama ERS i RiTE Gacko predstavili mogućnosti i namjere ove kompanije, koja je među najvećim u svijetu u oblasti proizvodnje elektroenergetske opreme, s prihodima u prošloj godini od 22 milijarde dolara. Podsjećanja radi, ova kompanija, koja vrlo uspješno privodi kraju projekat izgradnje TE Stanari, prošle sedmice je dostavila Vladi RS pismo namjere u vezi sa saradnjom u realizaciji projekta izgradnje novog bloka TE Gacko.\nPetar Đokić, ministar industrije, energetike i rudarstva RS, rekao je da su rezultati "Dongfanga" na svjetskom nivou, koji su im predstavljeni danas, zaista impresivni i pokazuju da se radi o izuzetno respektabilnom partneru.\nOn je dodao da će se Vlada RS u narednim danima upoznati s pismom namjere i razgovorima vođenim s predstavnicima kineske kompanije.\n"Nakon što Vlada odobri ovaj projekat, krećemo u konkretne aktivnosti, a to je potpisivanje memoranduma o spremnosti na saradnju, definisanje osnovnih preduslova, te na izradu studije ekonomske opravdanosti za izgradnju takvog objekta", rekao je Đokić. On je dodao da će kineski partneri biti stručni konsultant u izradi studije, te da su ponudili da pomognu u stvaranju finansijske pretpostavke za realizaciju ovog projekta putem podrške kineske vlade, odnosno Kineske banke, koja prati kompaniju "Dongfang" u njenim projektima. Ipak, rekao je da je u ovom trenutku nemoguće govoriti o procjeni vrijednosti investicije, što će se znati izradom studije.\n"Mi smo spremni da radimo dan i noć na pripremi svega za konkretne razgovore u pogledu zaključivanja ugovora", poručio je Đokić i dodao da je do sljedeće godine moguće izraditi studiju, definisati osnovne preduslove i zaključiti ugovor, nakon čega je moguće krenuti u realizaciju.\nLan Zehai, potpredsjednik kompanije "Dongfang", rekao je da je Vlada RS iskazala interes za realizaciju projekta izgradnje drugog bloka TE Gacko, te da su oni apsolutno ubijeđeni da zajedno s Vladom RS i ERS mogu ovaj projekat uspješno privesti kraju, te tako doprinijeti razvoju energetike u RS.\nBranislava Milekić, generalni direktor ERS, rekla je da je postojeći blok TE Gacko, pušten u rad 1983. godine, a da je BiH, a samim tim i RS, potpisnica ugovora o uspostavi energetske zajednice, te su u obavezi da primjenjuju direktive EU u vezi s ekološkim standardima.\n"Očekujemo da ćemo zajedno sa 'Dongfangom', u narednom periodu, uspjeti da uradimo potrebne studije koje bi nas opredijelile u donošenju odluka u vezi s izgradnjom novog bloka TE Gacko", rekla je Milekićeva i dodala da je ovaj projekat značajan za dugoročnu elektroenergetsku nezavisnost RS. Komentarišući namjeru kineske kompanije za realizaciju ovog projekta, ekonomski stručnjaci ističu da je to pozitivna stvar.\nPredrag Duduković, član Udruženja ekonomista RS - SWOT, rekao je da u ovaj proces svakako treba ući, posebno ako se bude realizovao pod povoljnim, odnosno prihvatljivim uslovima za RS.\n"Svaka takva investicija će u početnoj fazi izgradnje zaposliti nekakve naše kapacitete, a nakon otvaranja i početka proizvodnje struje naravno da povećava promet, kada je u pitanju isporuka i prodaja struje, te se samim tim jača budžet i preduzeća i RS", rekao je Duduković.\nSledeća ⇨ Napredak u ekonomskim i trgovinskim odnosima Crne Gore i Kine\nPrethodna ⇦ Predsjednik Vlade Milo Đukanović izrazio saučešće predsjedniku Državnog savjeta NR Kine Li Kećiangu


Kamera u Berški nije snimala kabine - Ekonomija - Dnevni list Danas\nPočetna » Ekonomija » Kamera u Berški nije snimala kabine\nKako Danas saznaje, Poverenik utvrdio da nije bilo povrede privatnosti u prodavnici poznatog lanca\nKamera u Berški nije snimala kabine\nGojko Vlaović10.06.2021. 13:22\nIako poverenik za informacije od javnog značaja i zaštitu podataka o ličnosti Milan Marinović još uvek nije saopštio rezultate nadzora u radnji modne kompanije „Berška“, koja se nalazi u tržnom centru „Ušće“ u Beogradu, kako Danas nezvanično saznaje inspektori te kancelarije su utvrdili da kamera u objektu ne snima unutrašnjost kabine za presvlačenje i ne zadire u privatnost kupaca.\nPrema informacijama do kojih je došao Danas, Milan Marinović, poverenik za informacije od javnog značaja i zaštitu podataka o ličnosti, odmah nakon što je dobio pritužbu mušterije koja je posumnjala da je kabina za presvlačenje u radnji „Berške“ pod nadzorom kamere, što je protivzakonito, naložio je istragu tog slučaja.\nInspektori kancelarije Poverenika za informacije od javnog značaja i zaštitu podataka su posetili radnju „Berške“, koja kao modni brend posluje u okviru španske kompanije Inditex koja je vlasnik brendova „Zara“, „Massimo Dutti“, „Stradivarius“ i drugih.\nInspekcijom je utvrđeno „da u radnji postoji rotirajuća kamera ali da je njen položaj takav da ne može da snima unutrašnjost kabine za presvlačenje“.\nKako je Danasu rečeno, Poverenik za informacije od javnog značaja i zaštitu podataka o ličnosti mušteriju koja se obratila njegovoj kancelariji informisao je da može da zatraži uvid u snimak kamere u radnji „Berška“ u vreme kada je boravila u radnji i da se tako proveri da li objektiv kamere zadire u kabinu za presvlačenje, što je nedozvoljeno.\nKontaktirali smo i direkciju „Berške“ u Srbiji iz koje nam je odgovoreno da tvrdnje o kameri koja snima kabinu za presvlačenje mušterija nisu tačne.\n– U našoj kompaniji „Berška“ radimo na zaštiti zdravlja i sigurnosti kupaca i zaposlenih. U tom smislu naglašavamo da kompanija „Berška“ uopšte i ni pod kojim uslovima ne snima klijente u kabinama za probu. Kamera o kojoj je reč snima isključivo područje blagajne i to je jedina svrha zbog koje je tamo postavljena – navode nadležni u kompaniji „Berška“ i dodaju da su, po najstrožijim procedurama i zakonima snimci njihovih video sistema dostupni nadležnim organima.\nPravnik Branko Pavlović kaže za Danas da su zakonska rešenja koja regulišu ovu oblast u Srbiji dobra a da je mušterija koja se obratila povereniku dobila valjanu preporuku da proveri sadržaj kamere dok je bila u radnji na šta ima pravo.\n– Mušterija može da traži da vidi ceo snimak svog boravka u radnji. U slučaju da joj se na uvid da snimak kamere od njenog ulaska pa sve do izlaska iz radnje onda se može konstatovati da je procedura ispoštovana u skladu sa zakonom. Ako bi pak mušterija dobila snimak koji je „sečen“ odnosno određeni delovi njenog boravka u radnji ne bi bili zabeleženi na kameri u tom slučaju bi moglo da se posumnja da nešto nije u redu. Snimak na kome bi određeni delovi bili brisani ne bi bio validan – objašnjava Pavlović i dodaje da su sve trgovačke kompanije kako domaće tako i strane dužne da se pridržavaju važečih propisa u Srbiji kada je reč o snimanju građana kamerom u njihovim objektima.\nBerškabranko pavlovickabinakameraMilan MarinovićTC UšćeBeograd


RTCG - Radio Televizija Crne Gore - Nacionalni javni servis :: Arsenal :: U Ljubljani o naoružanju i logistici\nREGIONALNI SASTANAK 23. 11. 2017. 21:24 >> 21:02 0\nU Ljubljani o naoružanju i logistici\nDelegacija Ministarstva odbrane, na čelu sa generalnom direktoricom Direktorata za materijalne resurse Almom Ljuljanaj, učestvuje na šestom Regionalnom sastanku o saradnji u oblasti naoružanja i logistike, koji se od 21. novembra do danas održava u Ljubljani.\nSastanak je organizovalo Ministarstvo odbrane Slovenije, uz podršku Monistarstva odbrane i sporta Austrije. Pored predstavnika ove dvije zemlje, na sastanku učestvuju i predstavnici Crne Gore, Hrvatske, Makedonije i Srbije.\n„ALCM je prilika da se razmijene informacije o strukturnim i organizacionim promjenama u ministarstvima odbrana i vojskama zemalja učesnica, iskustva po pitanju međunarodnih nabavki i ugovaranja, ali i o nacionalnoj i međunarodnoj obuci iz oblasti naoružanja, kao i obuci za rukovođenje projektima“, saopšteno je iz Ministarstva odbrane.\nNa sastanku učestvuju i predstavnici nacionalnih odbrambenih industrija zemalja-učesnica, koji takođe prezentuju svoja iskustva i ideje za razvoj međusobne saradnje.


Pet puta odlagan: Pozorišni festival "Dani komedije" u Jagodini biće održan na jesen - Radio Televizija Novi Pazar\nPet puta odlagan: Pozorišni festival “Dani komedije” u Jagodini biće održan na jesen\nMay 18, 2020 Mina Jovicic 168 Views\nPozorišni festival najboljih komediograskih ostvarenja Srbije “Dani komedije“, koji zbog korona virusa nije tradicionalno održan u Jagodini od 20. do 27. marta, biće organizovan na jesen, izjavio je danas direktor Kulturnog centra u Jagodini, Nebojša Petrović.\nJoš se ne zna tačan datum, koji zavisi od epidemiološke situacije, angažovanja glumaca i slobodnih termina pozorišta, koje je selektor Nebojša Bradić odabrao da igraju na festivalu u zvaničnoj konkurenciji, objasnio je Patrović novinarima.\nOn je ocenio da je “svako pomeranje mnogo veći problem od same organizacije, jer treba uskladiti nove slobodne termine pozorišta i celokupan prateći program”.\n– Mi smo bili sve organizovali do tančina, a onda je sav posao prekinut, samo nekoliko dana pre početak festivala, 11. marta na dan početka pratećeg programa, kada je trebala da bude odigrana predstava “Ubi me kurije oko”, Balkan ART Beograda, u režiji Vesne Stanković – rekao je Patrović.\nOn je podsetio da su ovo 49. “Dani komedije” i da već uveliko teče “priprema za jubilarni 50.festival, koji će se održati iduće godine, kada će biti objavljena i monografija festivala, ali i u novoj zgradi Kulturnog centra, koja se gradi i biće jedna od najmodernijih u Srbiji i na Balkanu”.\nU konkurenciji za nagrade, statuete”Ćuran”, ove godine na repertuaru su, prema izboru Bradića, predstave pozorišta iz Beograda, Novog Sada, Subotice i Sombora.\nPrva predstava, koja treba da otvara festival, zove se “Jovanča na putu oko sveta” Branislava Nušića, u režiji Zoltan Puškas, u produkciji Srpskog narodnog pozorišta Novi Sad.\nU svojoj poluvekovnoj tradiciji, “Dani komedije” su prekidani pet puta, a ovo je drugi put kako ga prekida epidemija bolesti. Prvi puta je to bilo sedamdestih godina u vreme epidemije velikih boginja. Prekidan je i u toku NATO agresije i u vreme ubistva premijera Srbije Zorana Ðinđića.\n← U Srbiji registrovano još 89 slučajeva, preminula jedna osoba\nAmbasada Ujedinjenih Arapskih Emirata obezbedila tradicionalne ramazanske pakete →


source.ba | Dodik: Incko je mogao bar da pročita Dejtonski sporazum, on građanima BiH čini samo štetu\nČlan Predsjedništva BiH Milorad Dodik poručio je visokom predstavniku u BiH Valentinu Incku da je za sve ove godine mogao bar jednom da pročita Dejtonski mirovni sporazum, u kojem je, između ostalog, opisana i njegova uloga u BiH, umjesto što čita federalnu štampu i informiše se po kabinetima bošnjačkih političara.\nDa je to učinio vidio bi da su Međunarodni pakt o ekonomskim socijalnim i kulturnim pravima i Međunarodni pakt o građanskim i političkim pravima dio ustavnog ustrojstva BiH jer su sastavni dio Ustava BiH. Da je pročitao Ustav BiH vidio bi da upravo ti dokumenti garantuju pravo naroda na samopredjeljenje, rekao je Dodik upitan da prokomentariše Inckovu izjavu da "entiteti postoje samo na osnovu Ustava BiH".\n- Incko bi morao da zna da je međunarodni sporazum kojim je nastala BiH stariji od izjava Savjeta za implementaciju mira (PIK) ili njegovih proizvoljnih tumačenja i da je kršenje Dejtonskog sporazuma krivično djelo, naglasio je Dodik.\n- Kada je već toliko novca dobio na račun ničega u BiH dobro bi bilo da već jednom počne da zarađuje platu, za početak tačnom interpretacijom Dejtonskog sporazuma, Ustava BiH i svih konvencija koje su ugrađene u njega. Ovako je svima jasno da Incko dobro živi optužujući Milorada Dodika i Republiku Srpsku i da njemu takva situacija savršeno odgovara. Građani i Republike Srpske i FBiH od njega imaju samo štetu u svakom smislu, konstatovao je Dodik, prenosi Oslobođenje


Unapređenje saradnje srpske policije i ruskih bezbednosnih službi – Studio B\nUnapređenje saradnje srpske policije i ruskih bezbednosnih službi Tanjug\nObjavljeno: 19.06.2019. 14:59 Izmenjeno: 19.06.2019. 15:00\nPotpredsednik Vlade i ministar policije Nebojša Stefanović razgovarao je sa sekretarom Saveta bezbednosti Ruske Federacije Nikolajem Patruševim o unapređenju saradnje srpske policije i ruskih bezbednosnih službi, budućoj saradnji u borbi protiv terorizma, kao i organizovanog i drugih vidova kriminala.\nTokom susreta u ruskom gradu Ufa, Stefanović je Patruševa upoznao i s poslednjim ugrožavanjem bezbednosti Srba na Kosovu i Metohiji, posebno ukazavši na slučaj u kome je pretučen i predstavnik Ujedinjenih nacija.\nMinistar ukazuje da je to je samo još jedan od dokaza da, zahvaljujući predstavnicima prištinskih institucija, na Kosovu i Metohiji nema vladavine prava i zakona, zbog čega je sigurnost Srba dodatno pogoršana.\nOn se osvrnuo i na ponovni zahtev takozvanog Kosova za prijem u Interpol, podsetivši da je to u suprotnosti sa osnovnim pravilima te međunarodne policijske organizacije, kao i s Rezolucijom 1244 Saveta bezbednosti.\nStefanović dodaje da i poslednji upad kosovskih bezbednosnih snaga na sever Kosova i Metohije dokaz da se od Prištine nikako ne može očekivati da poštuje međunarodno pravo, niti pravila rada Interpola.\nStefanović je zahvalio Patruševu i na principijelnoj podršci Rusije Srbiji povodom statusa Kosova i Metohije, ali i drugim pitanjima koja se tiču južne srpske pokrajine. Sekretar ruskog Saveta bezbednosti potvrdio je stav Rusije da podrži Srbiju na predstojećoj Generalnoj skupštini Interpola kako bi se sprečio prijem takozvanog Kosova.


Vlada i reprezentativni sindikati bez dogovora o platama u zdravstvu\n03.10.2014. Na sastanku reprezentativnih sindikata u zdravstvu i ministara Kori Udovički i Zlatibora Lončara, nije postignut nikakav dogovor u vezi smanjenja plata. Stavovi su ostali podjednako udaljeni kao i do sada, saopštio je Sindikat lekara i farmaceuta Srbije (SLFS). Na sastanku je ukazano i na veliko nezadovoljstvo i mogućnost protesta, kako lekara tako i sv...\nUdovički: Srbija nema naročiti višak zaposlenih u upravi\n23.09.2014. Državni činovnici moraju biti malobrojniji i efikasniji, što nije slučaj sa Srbijom koja nema naročiti višak u ukupnom broju zaposlenih u javnoj upravi, ali ima neadekvatnu strukturu. To, kako je rečeno, zahteva zapošljavanje i obuku onih koji će pospešiti proces evrointegracija zemlje, zaključak je debate na temu merenja učinka j...\n12.09.2014. Nastojaćemo da zakon o platama donesemo do kraja godine, izjavila je danas potpredsednica vlade Srbije Kori Udovički i poručila da niko ne treba da se plaši tog zakona. "Najvažnije je da postane jasno i transparentno ko koliko zarađuje i da onda promislimo koji bi odnos zarada bio fer", rekla je Udovički na javnoj debati o analizi efekata prop...


Skupština RS: Po hitnom postupku o zakonu o radu | Banjaluka.net\nSkupština RS: Po hitnom postupku o zakonu o radu\nPred poslanicima će se na sjednici, čiji je početak zakazan za 15 časova, po hitnom postupku naći i Prijedlog zakona o policiji i unutrašnjim poslovima, najavljeno je iz Narodne skupštine.\nMinistar rada i boračko-invalidske zaštite Republike Srpske Milenko Savanović rekao je ranije da su rješenja, predložena u tekstu novog zakona o radu, mnogo bolja od rješenja u Zakonu o radu Federacije BiH (FBiH) i negirao navode Sindikata da je ovaj zakon pisao Međunarodni monetarni fond što pokazuje razlika u predloženim rješenjima Srpske i FBiH.\n– Zakon o radu je veoma bitna tema, posebno za radnike koje predstavlja Sindikat, a oni nisu našli za shodno da razgovaraju o ponuđenom materijalu- rekao je Savanović.\nVladajuće političke partije u Republici Srpskoj smatraju da treba usvojiti novi zakon o radu, jer rješenja koja je donijela Vlada Srpske nisu uperena protiv prava radnika.\nPredstavnici vladajućih stranaka navode da je Republici Srpskoj neophodan novi zakon u ovoj oblasti, jer je prethodni donesen prije 15 godina i jer su sve države u okruženju donijele novi zakon o radu.\nSavez sindikata najavio je za danas proteste u Banjaluci jer je, kako kažu, Vlada Srpske odlučila da bez saglasnosti radnika donese novi zakon o radu.


Magazin START - Kanton Sarajevo će podržati uređenje šehidskog mezarja Veljaci u Bratuncu\nPlanirano je da u Memorijalnom centru i šehidskom mezarju Veljaci u Bratuncu 12. maja ove godine bude klanjana 11. kolektivna dženaza i obavljen ukop posmrtnih ostataka žrtava zločina počinjenih na području Bratunca tokom 1992. godine.\nSalkić je kazao da je tokom agresije na BiH u Srebrenici ubijen 2.081 Bratunčanin, a 2.000 ih je poginulo braneći domovinu.\nPo njegovim riječima, u Bratunac se vratilo oko 7.000 povratnika i to je zasigurno jedna od općina u kojoj je zabilježen najveći procent povratka, te je stoga važno da se u ovim manjim mjestima počne ulagati i u privredu jer bi na taj način i broj povratnika bio znatno veći.\nMinistri Halebić i Fišo su iskazali podršku te naglasili da je Kanton Sarajevo spreman podržati sve aktivnosti koji će doprinijeti održivom povratku.\nNajavili su i da će pružiti podršku u projektu uređenja tog mezarja čime bi se u maju omogućila organizacija dženaze i dostojanstveni kolektivni ukop ubijenih, saopćeno je iz Press službe KS.


Uvođenje pametnih sistema merenja. Vlada Srbije usvojila Predlog zakona o potvrđivanju Ugovora o garanciji sa EBRD za pametna brojila - Ozon Media\nUvođenje pametnih sistema merenja. Vlada Srbije usvojila Predlog zakona o potvrđivanju Ugovora o garanciji sa EBRD za pametna brojila\nVlada Srbije je danas usvojila Predlog zakona o potvrđivanju Ugovora o garanciji između Srbije i Evropske banke za obnovu i razvoj (EBRD) za projekat „Pametna brojila“.\nPosle sednice vlade je saopšteno da je uvođenje pametnih sistema merenja u energetski sektor jedan od najvažnijih ciljeva energetske politike Srbije i da predstavlja prioritetni zadatak u modernizaciji sistema prenosa i ditribucije električne energije.\nBenefiti koji se očekuju od korišćenja ovakvih brojila i sistema za automatsko daljinsko očitavanje i upravljanje potrošnjom su, pored ostalog, smanjenje neovlašćenje potrošnje električne energije, automatizacija očitavanja, smanjenje troškova radne snage.\nBenefiti su i detekcija nestanka napajanja, kvalitetnije planiranje isključenja kod remonta električnih objekata, navela je Vlada Srbije.\nElektrodistribucija Srbije potpisala je 14. septembra ugovor sa EBRD o garanciji i zajmu za projekat „Pametna brojila“ u iznosu od 40 miliona evra kojima će se nabaviti savremeni sistem upravljanja potrošnjom električne energije u Čačku, Nišu i Kraljevu, saopštilo je tada Ministarstvo rudarastva i energetike.\nGeneralna direktorka EBRD-a za održivu infrastrukturu Nandita Paršad rekla je da će zajam te banke doprineti modernizaciji cele mreže i dovesti do smanjenja emisija ugljen-dioksida.\nMinistarka rudarstva i energetike Srbije Zorana Mihajlović je istakla da je cilj države da svaki deo Srbije ima konstantno i stalno napajanje kvalitetnom električnom energijom, te da će ulaganja u distributivnu mrežu tome doprineti.


SKUPŠTINI RS DOSTAVLJEN PREDLOG ZAKONA O REBALANSU BUDŽETA ZA 2012. GODINU, PREDLOG IZMENA I DOPUNA ZAKONA O DUVANU, PREDLOG ZAKONA O UTVRĐIVANJU MAKSIMALNE ZARADE U JAVNOM SEKTORU, KAO I PREDLOG DOPUNA ZAKONA O PENZIJSKOM I INVALIDSKOM OSIGURANJU\nSkupštini Srbije dostavljen je Predlog rebalansa ovogodišnjeg budžeta kojim su predviđeni prihodi od 829,6 milijardi dinara, i rashodi od 1.033,2 milijarde, što predstavlja deficit od 203,6 milijardi dinara, ili 6,2 odsto bruto-društvenog proizvoda.\nPredlogom zakona, koji je Vlada Srbije usvojila, uređuju se prihodi i primanja, rashodi i izdaci budžeta Srbije za 2012. godinu, njegovo izvršavanje, obim zaduživanja za potrebe finansiranja deficita i konkretnih projekata i davanje garancija, upravljanje javnim dugom, korišćenje donacija, projektnih zajmova, korišćenje prihoda od prodaje dobara i usluga budžetskih korisnika, prava i obaveze korisnika budžetskih sredstava.\nPremijer Ivica Dačić je posle sednice Vlade rekao da su predviđeni drastični rezovi smanjenjem nepotrebnih troškova države, između ostalog i ukidanje raznih agencija, direkcija i fondova.\nDačić je ukazao i da Vlada namerava da zaštiti slojeve stanovništva koji su najviše pogođeni krizom, što znači da neće biti zamrzavanja plata i penzija.\nKako je naveo, plate u javnom sektoru i penzije moći će da se povećaju dva odsto u oktobru i isto toliko u aprilu sledeće godine da bi se od oktobra 2013. njihovo usklađivanje nastavilo kako je predviđeno fiskalnim pravilima.\nNajviša plata u javnom sektoru ograničena je na 162.000 dinara. Rebalansom je predviđen rast troškova socijalne zaštite za sedam milijardi dinara, sredstva za privredu biće povećana za 4,7 milijardi, a za uplaćivanje obaveza prema Fijatu namenjeno je šest milijardi.\nPored Predloga zakona o rebalansu budžeta za 2012. godinu, skupštini su na usvajanje dostavljeni i predlog izmena i dopuna zakona o duvanu, Predlog zakona o utvrđivanju maksimalne zarade u javnom sektoru, kao i predlog dopuna zakona o penzijskom i invalidskom osiguranju .


Žene marširaju protiv nasilja u subotu - Smedia\nŽENE žrtve nasilja u porodici održaće u subotu protestnu šetnju protiv eskalacije zlostavljanja. Okidač je prošlonedeljno ubistvo Olge Lovrić, koju je suprug usmrtio kamenom naočigled njihovo troje dece, u Centru za socijalni rad Novi Beograd, ali i svi ostali slučajevi.\nOd početka godine u Srbiji je u porodičnom nasilju nastradalo 18 žena i jedno dete. Prema rečima Vesne Stanojević iz Sigurne ženske kuće, to je više nego prošle godine u isto vreme, kada je ubijeno 11 žena, a do kraja 2016. usmrćeno ih je ukupno 34.\n- Protestni marš od opštine Stari grad do Trga republike organizujemo u 17 sati. Na Trgu, gde će se završiti naša šetnja, žrtve nasilja organizovaće performans. Podržavajući nas, ljudi podržavaju naše osnovno...


Vlada Republike Srpske donijela je u petak Odluku o prestanku rada Javne ustanove Gerontološki centar „Slateks“ i zadužila Ministarstvo zdravlja i socijalne zaštite da, nakon stupanja na snagu ove odluke, podnese prijedlog za pokretanje likvidacionog postupka kod Okružnog privrednog suda Banjaluka nad ovom ustanovom, piše capital.ba.\n„Zaposleni u Centru nisu u mogućnosti da svojim radom, baveći se djelatnošću za koju je registrovana ustanova, obezbijede uslove za nesmetano funkcionisanje ove ustanove socijalne zaštite. U ovoj ustanovi trenutno nema korisnika, a već duži vremenski period ne postoje uslovi za obavljanje djelatnosti na racionalan i ekonomičan način“, rekli su u Ministarstvu zdravlja.\nU Ministarstvu zdravlja nisu odgovorili na pitanje CAPITALA koliki su dugovi „Slateksa“ prema IRB-u i šta će biti sa njima.\n„Nakon stupanja na snagu pomenute Odluke pitanja potraživanja radnika, imovine preduzeća i druga pitanja biće rješavani kroz likvidacioni postupak“, naveli su u Ministarstvu zdravlja.


MEI - Aktuelnosti - Jadranka Joksimović: Srbija posvećena regionalnoj saradnji i stabilnosti\n&bdxuo;Mislim da postoje neki pozitivni signali iz regiona, sve to će doprineti, čini mi se, boljoj perspektivi pre svega naše zemlje i verujem u pozitivan epilog otvaranja poglavlja do kraja godine, očekujem bar tri da se otvore&ldxuo;, rekla je Joksimović nakon sastanka Saveta ministara spoljnih poslova EU u Talinu.\nDrugi deo tog sastanka, kaže ministar, bio je posvećen zemljama kandidatima i njihovim aktivnostima na putu EU integracija i spomenula je mađarskog ministra spoljnih poslova (Petera) Sijarta, koji je, kako kaže, posebno podvukao važnost otvaranja novih poglavlja sa Srbijom i sa Crnom Gorom.\n&bdxuo;Ja sam, naravno, predstavila sve ono što radimo u zemlji, ne samo po pitanju poglavlja, već ukupnih reformi i mislim da je to važna poruka, da mi svoj posao radimo. Da ne govorim o tome da sam prenela vrlo pozitivne poruke predsednika Vučića iz jučerašnje i današnje veoma važne posete Sarajevu koja pokazuje da je Srbija na najkonstruktivniji način posvećena regionalnoj saradnji i stabilnosti&ldxuo;, kaže ministar.\nOna smatra da je to u Talinu naišlo na dobar odjek i da postoji razumevanje da Srbija, koja je spremna za otvaranje novih poglavlja u tehničkom smislu, i otvori do kraja godine nekoliko poglavlja.\n&bdxuo;U svakom slučaju, radimo svoj posao, spremni smo, Srbiju na najbolji način prezentujemo, a za naše građane važno je reći da je Srbija zaista bitno popravila svoj ugled i imidž u Evropi i svetu i to značajno utiče i na našu spoljnopolitičku, bezbednosnu poziciju, kao i na evropske integracije", rekla je Joksimović.


12.11.2020. Glavna tema virtuelnog sastanka sindikata članica IndustriAll Evropa i industriAll Global sa prostora Jugoistočne Evrope je bila ekonomska, socijalna i sindikalna situacija u državama u kojima sindikati deluju.\nRadionica „Rad i kapital ujedinjeni za pristojna radna mesta i pravednu tranziciju u kontekstu digitalizacije u fokusu metalska industrija“ okupila sindikalne članice „IndustriAll Evropa iz Bugarske, Rumunije, Hrvatske, Francuske, Italije, Severne Makedonije, Crne Gore i Srbije.\nDigitalizacijom do sigurnih radnih mesta\nVrnjačka Banja, 27-28. oktobar 2020. Sindikati „IndustriAll“ Evropa održali su radionici „Rad i kapital ujedinjeni za pristojna radna mesta i pravednu tranziciju u kontekstu digitalizacije u fokusu metalska industrija“ a radionica je održana u Vrnjačkoj Banji.\nPredsednik Industrijskog sindikata „Zastava oružje“ u intervju datom „U centar“ pojasnio razloge razlaza sa Samostalnim sindikatom, tačnije samodržcem tog sindikata Draganom Ilićem. Industrijski sindikat Srbije je okrenut mladim ljudima, radničkom jedinstvu i solidarnosti.\nIndustrijski sindikat „Zastava oružje“ snaga za preokret i budućnost fabrike\nKragujevac, 13.10.2020. „Radnici ne smeju biti kolateralna šteta sindikalnih sukoba, prisutnih u „Zastava oružju“, poručuje Dragan Milosavljević predsednik Industrijskog sindikata „Zastava oružje“ u intervjuu datom „U centru“.\nKragujevac, 10.09.2020. VIII sednica Predsedništva ISS je održana u „Zastava oružju“ Kragujevac a pored članova Predsedništva sednici je prisustvovalo poslovodno rukovodstvo „Zastava oružje“.\nSednica Predsedništva Industrijskog sindikata Srbije u „Zastava oružje“ Kragujevac. Puno poštovanje mera zaštite propisanih od rukovodstva fabrike.\nPredsedništvo Industrijskog sindikata Srbije u „Zastava oružje“\nSednca Predsedništva Industrijskog sindikata Srbije koja je bila planirana za jun mesec a koja je odlagana usled Covid 19 će biti održana u „Zastava oružje“ Kragujevac, 10. septembra 2020. godine.\nOdžaci, 27.08.2020. Nakon silnog ukazivanja od strane Industrijskog sindikata Srbije da je bezbednosno i zdravstveno stanje u „Magna Seating“ na alarmantno niskom nivou, što su potvrdili i rezultati testiranih radnika, najcrnje slutnje su potvrđene donošenjem Odluke o proglašenju vanredne situacije u optini Odžaci zbog epidemije zarazne bolesti Covid 19.\nRezultat od 7 do 12 --- Ukupno 1859


Vodoinstalater Vidikovac, preporuka, cena, povoljno, usluge\nIako postoji uobičajeno radno vreme, vodoinstalater Vidikovac po zahtevu klijenata vrši i hitne intervencije. A to znači da po završetku radnog vremena, odnosno u toku noći ili u dane vikenda, te kada je neki državni praznik, ovaj majstor može ispuniti zahteve klijenata i u najkraćem mogućem roku posle dobijenog poziva izaći na teren.\nMeđutim, da ne bi bilo nikakve zabune, podrazumeva se da će svaki klijent prethodno dobiti informaciju o tome da se te usluge prema drugačijem cenovniku naplaćuju, odnosno da je u pitanju cenovnik koji je za nijansu viši od onoga, koji se primenjuje kada konkretni majstor usluge vrši u toku svog radnog vremena.\nNaravno da će pre toga svaki klijent da dobije precizne informacije o ovim detaljima, ali je vrlo važno i da informiše izabranog majstora putem telefona o tome sa kojim se problemom susreo.\nVrlo je važno da istaknemo informaciju da će izabrani vodoinstalater Vidikovac dati klijentu samo okvirnu informaciju putem telefona i to kako o ceni, tako isto i o tome u kom roku bi trebalo konkretnu uslugu da izvrši. Ali da bi klijent dobio tačnu informaciju o ovim detaljima, zahteva se da majstor što je moguće pre poseti predmetni objekat i samostalno izvrši uvid u stanje vodovodnog, odnosno kanalizacionog sistema. Tek na osnovu toga će on proceniti koju uslugu mora da izvrši, odnosno koliko će to koštati i naravno koliko će mu vremena biti potrebno da je izvrši.\nU određenim situacijama se može dogoditi da vodoinstalater Vidikovac proceni da jednostavno ne može odmah izvršiti konkretnu uslugu, ali nema sumnje da će to učiniti u najkraćem mogućem roku posle toga. Naravno sve u dogovoru sa klijentima.\nS obzirom na to da izlazak majstora na teren neće biti naplaćen, svakako će klijent o tome biti obavešten. Takođe će dobiti informaciju i o tome da osim konkretne usluge, njegova je obaveza da plati i sav materijal koji će izabrani vodoinstalater Vidikovac u tom slučaju da utroši.\nKoje sve usluge vrši vodoinstalater Vidikovac?\nNajjednostavnije bi bilo reći da je ovaj majstor specijalizovan za apsolutno sve ono usluge, koje imaju uticaja na nesmetani rad kako vodovodnog sistema u nekom objektu, tako isto i kanalizacionog.\nPodrazumeva se da će vodoinstalater Vidikovac sve te usluge pružiti ne samo u stambenim objektima, odnosno stanovima, kućama i u stambenim zgradama, nego i u poslovnim, kao i u fabrikama, te uopšteno u objektima bilo koje namene.\nU slučaju da klijent, na primer, renovira kupatilo, ovaj majstor može biti angažovan ne samo za zamenu, odnosno demontažu i kasniju montažu sanitarnih elemenata, nego i za zamenu baterija, ali i za podziđivanje kade i za druge usluge. U principu, sve zavisi od toga šta će se dogovoriti sa klijentom u konkretnom slučaju.\nPodrazumeva se da se zamena ventila, te njihova reparacija, kao i zamena cevi takođe može smatrati uslugom, koje po zahtevu klijenata može da izvrši svaki vodoinstalater Vidikovac.\nIsto tako je ovaj majstor specijalizovan i za otčepljenje kanalizacije, kako mašinski, tako isto i ručno. Zatim, po zahtevu klijenata može da izvrši i čišćenje septičkih jama, te odvoženje otpada na za to propisano mesto, kao i čišćenje slivnika.\nTreba dodati i to da se na spisku usluga koje vrši vodoinstalater Vidikovac može naći i snimanje kanalizacionog sistema mikro kamerama.